Natura ondarea – CDPB\nERRONKA BAT EUSKAL GIZARTEARENTZAT\nIEHGKren soa eta proposamenak\nEuskal Herriak natura ondare bikaina du. Lurraldeak dituen geografia eta klima baldintzengatik munduko 34 bioaniztasun «gune gorien» artean da kokatua. Euskal Herriak leku, paisaia, aberedi eta landaredi mota anitz du… Ondare horrek bizi kalitatea eta erakargarritasuna dakarzkio lurraldeari eta euskal nortasunaren zutabeetako bat da.\nBaina demografiaren eta hirien hedatzeak azkarki eragiten du ondare horretan: gehiegi hiritartzea, naturaguneen eta laborantza lurren pirka-pirka ttipitzen joatea (-% 25 azken urteotan). Klimaren nahasteak ere jartzen du ondare hori arriskuan, landare inbasibo anitz hedatzen ari baita eta bioaniztasuna arras aldatzen…\n2014 eta 2016 artean, IEHGKak egoeraren azterketa handia egin du eta 150 eragile jarri ditu lanean ondare horren kalitatea eta jokoan diren gaiak azaltzeko. 2016ko Iritzian azaldu ondorioek natura ondarea euskal gizarte osoaren ondasun gisa berriz hartzera gonbidatzen ditu biztanleak eta eragile publiko nola pribatuak!\n2017an, eragiketa alorrari buruzko ekarpen bat eman dio EHEri.\nFuntsezkoena hemen klikatuz ikus ezazu (zehaztasun gehiagorako hemen behereko baliabideetan).\nZertan gara egun?\nEuskal Hirigune Elkargoaren egungo estrategia IEHGKren proposamenetan oinarritzen da. 2019aren hondarrean egin lehen mintegi batean, EHEk eragileekiko gogoeta kolektibo bati ekin zion eta orduan IEHGKak balioztapen soa ekarri zuen Euskal Hirigune Elkargoaren ondare & bioaniztasun politikaren gainean.\nGAI HORRI BURUZKO EKOIZPENAK ETA BALIABIDEAK\nSo#1 : patrimoine naturel (synthèse des travaux du CDPB – 2020)\nPlateforme web : “Portail du Patrimoine Naturel Pays Basque”\nContribution au programme d’action Territoire à Énergie Positive pour la Croissance Verte (juin 2017)\nRevue SOAK : “Les grands enjeux du Patrimoine naturel résumés” (mai 2016)\nFilm : “Regards sur le Patrimoine Naturel du Pays Basque” (2016)\nAVIS “Patrimoine Naturel : un défi pour la société basque” (mai 2016)\nSynthèse des travaux menés par le Groupe de Travail Patrimoine naturel du CDPB (février 2016)\nRE-DECOUVRIR NOS PAYSAGES !\nParte hartze bidezko demokrazia\nEkonomia garapena & enplegua\nGizon-emakumeen arteko berdintasuna\nGoi irakaskuntza & formakuntza\nEkologia & energia trantsizioa


«Aljeria zintzurretik ezin irentsia dauka Frantziak» | Kultura | Berria\n«Aljeria zintzurretik ezin irentsia dauka Frantziak»\nElkarrizketa hau 2010eko uztailaren 13an argitaratu zuen BERRIAk, eta, hura hila delarik, berriro sareratzea erabaki du.\n«Zer eginen diogu, ba?», erdi mozkor, erdi irriz, erdi ironiaz, erdi haserre. Rachid Taha emozioz beteriko artista oso bat da. Heletan (Baxenabarre) Euskal Herria Zuzenean jaialdiaren karietara eman kontzertutik landa, elkarrizketen jokoari ekin zion. Eta badaki ongi jostetan Tahak. Kazetariei galdezka has daiteke, edo, bestela, galderari kasu handirik egin gabe, hark berak erabakitzen du zertan mintzatu. Eta behin mintzatzen hasi eta motorra pizten da. Eta orduan, hobe gidoia ongi atxikitzea, bestela, eskapa daiteke, eta segitzea zaila.\n«Zer eginen dio, bada?», dio artistak, goibeldurik, Frantziak oraindik bere musika Munduko musiken sailean sartzen duela ikustean. Alabaina, hala deritzo Frantziako musika sari nagusiak, Les victoires de la musique izeneko egiturak. Rachid Taharen Bonjour azken diskoa, Amadou eta Mariam, Cesaria Evora eta Salif Keitaren kategorian sartu zuten. Salif Keita zuten izendatu, azkenean, 2010eko munduko musika kategoriako artistarik onena.\nMusikan kategoriak sortzeak usu hertsitzen badute artisten mundua, Taharen kasuan, Munduko musiketan sartzea kasik iruzur bat da. Berez, funtsean, munduko musika kategoria bera iruzur bat den bezala. Izendapen horretan, urruneko hirugarren mundu bateko soinu exotiko baten hautematen baita anitzetan. Funtsean, Heletan Tahak eman kontzertura hurbildu ziren batzuk harrapatu zituen. «Dantzatzeko gogoa ematen duten ekialdeko doinu eztiak espero zituzten, baina rocka izan zuten. Eta hori Ingalaterran, hasteko, ongi ulertua dute», poztu da Taha bera. Han, rock artista gisa baitute aurkezten. Rock musika da Rachid Taharena, nahiz eta arabieraz kantatu. Nahiz eta lautea bezala, ekialdeko instrumentu zenbait izan, nahiz eta kantu tradizional batzuk egokitu. Bere erreferentziek mundua bezain zabalak ditu, hori egia. «Nire eraginak? Motorhead», dio, irriz. Eta segitzen du zerrenda. Jose Torres Garzon Pepe Pinto, Jose Monge Cruz Camaron de la Isla, «munduko kantaririk hoberena da. Munduaren mina da».\nAljeriako Oran hirian sortu eta, 10 urtetan joan zen Frantziara bizitzera. Eta, geroztik, hor bizi da. Frantziako kontraesan guztien azpitik, eta gainetik. Entseatzen, entseatzen da. Bere azken diskoa horregatik du Bonjour (Egun on). Izen bereko kantu baikorra bezala. Irri bat, gomita bat bezala: «Irratietan entzuteko modukoa», hark berak ironikoki zehaztu duen bezala. Baina, hara: «Kanadan diskoa bikaina dela erran didate. Frantzian, aldiz: 'Bai, baina…', izan dute erantzun».\nArrazoiak erabat politikoak direla argi du: «Aljeria zintzurretik ezin irentsia dauka Frantziak. Aljeria ez zen edozein herri. Frantziako departamendu bat zen. Niri ere galdetu didate Immigrazioko idazkari izatea, baina ni ez naiz prostituta bat. Ez naiz Rama Yade, ez Fadela Amara». Biak etorkinen alabak dira, biak Frantziako Gobernuarentzat lanean ari dira: «Aitzakiak dira. Jartzen dizkigute beltzak eta arabiarrak, baina ez dute deusentzat balio». Tahak, ordea, hautsi-mautsirik gabeko musika du injustizia eta arrazakeria guztien erantzun: «Galtzak ez ditut jaisten. Joan daitezela antzarak ferratzera!». Musika eta iraultza: «Iraultzaren alde naiz. Arazoa da musikarekin bakarrik biziki zaila dela. Gure parean faxistak ditugu, gero eta indartsuagoak direnak». Gogorrak ditu hitzak, bere sufrimenduaren araberakoak.\nAhalmen urrikoen pareko\nIraultzaren zain, anartean, segitzen du salatzen. Telebistan ere bai, gonbidatua den apur horietan. Anekdotak frogatzat. Behin, telebistako emankizun batera gonbidatu zutela ongi gogoan du. Ondoan, Bixente Lizarazu futbolari ohia zuen, baita Olinpiar Jokoetan parte hartu zuen ahalmen urriko kirolaria: «Negarrez ari zen kirolaria. Zango faltsua zuen, eta, horregatik, New Yorkeko aireportuan hiru oren laurdenez atxiki zuen Poliziak. Hori errandakoan, denak tristatu ziren. Eta nik ihardetsi nien: Afrikarrak, arabiarrak, zenbat denboraz atxikitzen dituzte? Aste oso batez. Nor da zinez elbarritua? Eta Lizarazu, erdi haserre, niri so. Baina niri bost axola. Bera bezalakoak egunero entzuten ditut».\nBadu beste egitekorik. Salatzen segitzen duen bezala, segitzen du lanean. Frantziatik haratago. Bere musika lau haizeetara zabaldua da, eta kolaborazio anitz eginak ditu eta egiten ditu. Les Tetes Raides, Rodolphe Burger, U2 eta Colplay taldeen produktore Brian Eno musikaria, Patti Smith eta Damon Albarn eta haren Africa Express, horiekin dabil. Eta horrek guztiak ekartzen dio aitzina segitzeko erregaia: «Plazera beti hor da, oholtza gainera igotzen naizelarik, jendea ikusten dudalarik». Mahmoud Darwish (1941-2008) poetari egin omenaldi batean ere partaide izaki, Palestinan baditu zenbait proiektu: «Antisionista naiz, eta fuck you! erraten diet» Hark berak ingelesez erranik: «Eta hori ordaintzen dudala? Ordaintzen dut, bai», beti bezain zaintsu. Argi eta itzal artean.\nBeste anekdota bat botatzen du, ezin isildua. Emazteari lotua du hori. Barbara d’Alessandri argazkilariari ezkondua da. Lehen aldian ikusi, eta segituan maitemindu eta: «Eta zer erran zioten beren burua ezkertiartzat dutenek? Zer ari zara arabiar horrekin. Bortxatuko zaitu, drogatua da, Ihesa dauka… Nora arte doan humanoen pitokeria! Geroztik badu hiru urte eta erdi elkarrekin gaudela». Elkarrekin ari dira ere lanean. Koraneko testuak idatzi nahi ditu emazte baten sexuaren ondoan, eta hori argazkietan hartu Tahak. Segur da ederra izanen dela, jakin arren eskandalua sortuko duela horrek.


• Galtza sendo eta transpiragarriak, Shellstretch ehunez eginak. • Uraren kontrako PFCrik gabeko tratamendua. • Gerrialde mistoa, gerrikoarekin. • 3 patrika; bi, aurrealdean, eta bat, atzealdean. • Barrenak itxigailu bidez egokitu daitezke.


Galdakaok eraso sexisten biktima izan daitezkeenen arreta bultzatuko dau aurten Punto-Gune bategaz eta prestakuntza-tailer batzukaz\nGaldakaoko udalak, Bardintasun Arloaren bitartez, bederatzigarren urtez jarraian eraso sexisten biktima izan daitezkeenen arreta bultzatuko dau zaindari-jaietan. Santakurtzak, datorren barikuan, irailak 7, hasiko dira eta domekan, hilaren 15ean, amaituko dira.\nBegoña Ormaetxe, Arloko zinegotziak Beldur Barik Programa barruan dagoan "Eraso sexistarik ez" kanpaina aurkeztu dau. Emakundek Foru Aldundiakaz eta Eudelegaz batera bultzatuta, Beldur Barik programa gazteen arteko indarkeria sexista prebenitzeko urteko programa da.\nAurtengo barrikuntzen artean, Iturrondo plazan eraso sexisten aurkako Punto-Gunea instalatuko da jai-eremu barruan.\nPunto-Gune honetan, emakumeen aurkako eraso sexistaren bati aurre egiteko daukazan baliabideak jakinarazoko dira, erasoen aurkako sentsibilizazio-materiala banatuko da, autodefentsarako eta jaietan eremu arriskutsuak identifikatzeko eta seinalizatzeko tailerrak egingo dira, arreta-zerbitzua emongo da biktimentzat zein arrisku eta itotasun pertzepzioa daukien emakume guztientzat, jazarpen, mehatxu, eraso, ukutu eta abarrengaitik.\nEraso sexisten aurkako gune edo puntu hau txosnen eremuan dago eta tailerrak egiten diran orduetan egongo da zabalik, irailaren 11n autodefentsa feminista, 18:00etatik 21:00etara; irailaren 13an arrisku-guneak identifikatzeko tailerra, 18:00etatik 21:00etara; eta biktimen arreta-zerbitzua barikuetan eta zapatuetan egongo da zabalik, irailaren 7, 8, 14 eta 15ean, gauek 22:00etatik goizeko 6:00etara.\nJaietan eraso sexisten prebentzioa herritarren eta erakundeen ardura bat da, bereziki herri mailan, jai-eremuetatik hur jazoten diralako. Horrexegaitik herritarren esku sentsibilizazino-materiala ipinten dogu errespetuan, bardintasunean eta autonomian oinarritutako jarrerak eta portaerak sustatzeko helburuagaz, jai-eremuetan be bai. Era berean, udaltzaingoa eraso matxistetan interbenitzeko prestakuntza ikastaro berezia egin dabil.\nBegoña Ormaetxek aurkezpen horretan azpimarratu dauenez, "Galdakaon emakumeek eta gizonek askatasunean dibertitzeko eta jaietan gozatzeko eskubide berbera izatea gura dogu eta, horregaitik, adierazoten dogu jarrera aktiboa izango dogula emakumeak errespetatzen ez dabezan edozein adierazpen fisikoa edo berbazkoaren aurka".\nEra berean, Bardintasun Arloko zinegotziak azpimarratu dau "aurten herritar guztiek portaera aktikoa izan dagien, persona guztiek protagonismoa emonaz eta, bereziki, jaietan ikusgarriago parte hartzen dabenei: antolatzaileak, Jai Batzordea, txosneroak, alkarteak, tabernariak".\nEra berean, Erabide eta Areto Dantza Taldea Alkarteak, udalagaz alkarlanean, ERASO SEXISTEN KONTRAKO DANTZA burutuko dabe. Ekintzan, 700 personatik gora parte hartuko dabela aurreikusita dago, irailaren 9an, 18:45ean, Ardanza Parkean.


CRISTIANISMOS EN DISCORDIA Y SURGIMIENTO DEL CANON DEL NUEVO TESTAMENTOKRISTAUTASUNAK EZTABAIDAN. ITUN BERRIKO KANONAREN JATORRIA - Foro Gogoa\nHizlaria: Aguirre Rafael\nKristautasunaren jatorria gaur egungo gogoeta-gai inportanteenetako bat da; horren lekuko dira dagoeneko best-seller bihurtu diren liburu eta pelikula andana. Liburu batzuek, zehaztasun historikoari erreparatu gabe, probetxu ateratzen diote iritzi publikoan gai honi buruz dagoen ezagutza faltari, baina, halaber, Elizak bere jatorriari buruz eskaintzen duen ikuspegi ofizialaren egiazkotasunaren gaineko susmoaren neurria agertzen dute.\nGaiak ondorio sozial eta eklesial nabarmenak ditu. Iraganari begiratzen diogunean, orainean ditugun kezkak eta ikuspegiak proiektatzen ditugu eta, kristautasunaren sorrera-prozesua nola berrikusten den arabera, kristau-fedea historiaren aldaketei irekiko da, gotorleku itxi bat bezala ulertuko da, edo mugimendu integratzaile gisa hartuko dugu. Gaur egungo ikerkuntzek agerrarazi dute jatorrizko kristautasuna oso anitza izan zela eta hasierako protro-ortodoxiaren sorrera-prozesu konplexu baten ondorioz gauzatu zela, non gizarte-faktore desberdinek mota guztietako eragina erakutsi zuten.\nKristautasunaren azterketak, gaur egun, ezin diezaioke muzin egin literatura apokrifoari; orain, gainera, argitalpen eskuragarri eta kalitate onekoak ditugu. Oso literatura zabala eta anitza da, interpretazio-arazoak ematen dituena, idazki kanonikoetan agertzen direnez gain Jesusi buruzko beste tradizioak bil ditzakeena; baina, batez ere, literatura apokrifoak jatorrizko kristautasunari buruz dugun ikuspegia zabaltzen eta aberasten du.\nKristautasuna judaismotik bereizitako talde soziologiko eta teologiko gisa sortzeko prozesuan, Biblia hebrearretik aparte liburu-santu multzo propio bat sortu izana, urrats erabakigarri bat izan zen. Nolakoa izan zen prozesu hori? Zer esanahia izan zuen? Zer arazoak planteatzen ditu liburu santuen kanona itxi izanak?


Game Papa en Pancakeria Online. Play for free\nGame Papa en Pancakeria\nPlay jokoa Papa en Pancakeria Online:\nGame Description Papa en Pancakeria\nEz lanpostu bat lortu nahi duzu? Ongi etorri Pancake, hau da, Aita Santuak Louis jabetzakoa. Hemen hainbat rol bisitatu ahal izango duzu. hasiera hartuta izango duzu aginduak prestatu beharko ditu. Bake krepe da, jarri nahi den toppings eta, ondoren, ordena aplikatzeko bezeroak. Krepe ezin overcook eta ez lo sukaldean luzea, bestela bezeroak ezin izango da zoriontsu.. Play jokoa Papa en Pancakeria konektatuta.\nTekniko jokoa Papa en Pancakeria ezaugarri\nGame Papa en Pancakeria gehitu: 02.11.2013\nJokoaren tamaina: 5.77 MB\nJokoa jokatzen: 12789 aldiz\nGame Rating: 4.51 errondan 5 (287 kalkuluen arabera,)\nBezalako jokoa Papa en Pancakeria Jokoak\nDeskarga jokoa Papa en Pancakeria\nEmbed Joko Papa en Pancakeria zure web orrian:\nJokoaren txertatu Papa en Pancakeria zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Papa en Pancakeria, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Papa en Pancakeria-rekin, baita ere, jokoa jokatu zen:


Oñatiko EAJko udal taldearen esker ematea Josu Erkoreka sailburuari - Debagoiena - 2014-06-18 - Goiena.eus\nOñatiko EAJko udal taldearen esker ematea Josu Erkoreka sailburuari\nGoiatz Arana 2014-06-17 14:30\n"Oñati herriari eta Debagoienari egindako ekarpenengatik eta lortutako guztiagatik" eman nahi dizkio eskerrak. Izan ere, jeltzaleen esanetan, aurreko legealdian, Erkorekak, Kongresuko Diputatu zela, hainbat diru laguntza lortu zituen: batetik, 6 milioi euro Oñatin Enpresagintza eraikina egiteko; eta bestetik, 7 milioi euro, Arrasateko Eskola egiteko. Egun Herri Administrazio eta Justizia sailburu denak hitzaldia eskainiko du bihar, eguaztena, Oñatiko Batzokian, 19:00etan.\nOñatiko EAJk azaldu duenez, aurreko legealdian, Oñatiko Udalak sustatuta eta Mondragon Unibertsitatearekin elkarlanean, Madrilgo parlamentari talde jeltzalearekin kudeatu zuten lehen Eteo eta orain Enpresagintza den Enpresa zientzietako fakultate eraikina egiteko diru laguntza eta, horri esker, kostu totalaren ia erdia ordaindu ahal izan zen: "Oñatiko fakultatea egiteko Madrildik lortutako 6 milioi euroko diru laguntza Josu Erkoreka kongresuko talde jeltzalearen bozeramaile eta Lourdes Idoiaga alkate izanik lortu zen. Diru laguntza horri esker ia kostu totalaren %50 ordaindu ahal izan zen".\nOñatiko jeltzaleen aburuz, "laguntza garrantzitsu horri esker kokatu ahal izan zen egun oñatiarrentzat garrantzitsua den eta prestigioa duen fakultate berria udalerrian". Eta ez hori bakarrik: "Kongresuko EAJko diputatuek, Josu Erkoreka bozeramaile zutela, Arrasateko Eskola egiteko 7 milioi euroko beste diru laguntza bat ere lortu zuten", adierazi dute. Horregatik, EAJk eskerrak eman nahi dizkio Erkorekari, "Oñati herriari eta Debagoienari egindako ekarpenengatik eta lortutako guztiagatik".\nErkorekaren hitzaldia, Oñatin, bihar\nEgungo Herri Administrazio eta Justizia sailburu Josu Erkorekak hitzaldia eskainiko du bihar, eguaztena, Oñatiko Batzokian, 19:00etan. Hitzaldian Euskadiko egungo egoera politiko eta ekonomikoa aztertuko ditu.\nEAJk aukera aprobetxatu nahi du sailburuari ongietorria emateko eta oñatiarrak hitzaldira joatera animatzeko.


#EtxebizHitza Twitter lehiaketa - Euskadiko Gazteriaren Kontseilua #EtxebizHitza Twitter lehiaketa - Euskadiko Gazteriaren Kontseilua\nEuskadiko gazteak, batez beste, 30 urterekin emantzipatzen dira. Horixe da egungo datua. Gogorra baina egia. Etxebizitza-merkatua hainbatetan da mintzagai eta ez beti datu baikorrengatik. Euskadiko Gazteriaren Kontseiluan (EGK) aukera probestu nahi dugu zure iritzia jakiteko. Horregatik, #EtxebizHitza Twitter lehiaketa antolatu dugu.\nAdituek aholkatzen dutenez, pertsona batek diru-iturrien %30a bideratu beharko luke etxebizitzaren gastuak ordaintzera. Zifra hori %40ra gerturatuko balitz gain-esfortzua kontsideratuko litzateke. Zein da errealitatea? Batez beste soldatak 996€koak direla eta alokairua 880€koa. Ehunekoa askoz ere altuagoa da.\nZer egin daiteke horren aurrean? Egoera sozioekonomikoa dena izanda (lanaldi partzial ugari, behin-behinekotasuna, lan baldintza prekarioak…), zer egin daiteke etxebizitza alorrean? Nahi duzun gaia jorratu: Eusko Jaurlaritzak aurkeztu berri duen #Gaztelagun programa, gainerako administrazioen etxebizitza-politikak, ezagutzen dituzun eredu egokiak (edo ez hain egokiak), etxebizitza-legeak zer islatu beharko lukeen, merkatua erregulatu beharko litzatekeen ala ez, eskubide subjektiboa den ala ez… Eta bururatzen zaizun beste edozer!\nNola ez, lana musu-truk ez dizugu eskatuko. Beti bezala, sari apartak eskaintzen dizkizugu:\n1go saria: Bi pertsonentzako gaua Zumeltzegi Dorrean (Oñati).\n2. saria: Parapentean hegaldia bi pertsonentzako (Sopela).\n3. saria: Gatz Haranera eta iturburuetara bisita (Añana).\nOinarriak bere osotasunean hemen dituzu. Bidali zure txioa maiatzaren 2tik 30era #EtxebizHitza traola erabilita eta @GazteKontseilua zitatuz. Planteatutako galderak erantzun edo zuri bururatzen zaizun hori txiokatu.\nGainerako ekimenak bezala, EAEn bizi edo bertakoak diren 18 eta 30 urte bitarteko gazteei bideratua dago lehiaketa. Edozein zalantza izanez gero, idatzi komunika@egk.org helbidera edo deitu 943 42 97 67 (Jon) zenbakira.


Milaka herritar Bilbon, ‘Wert legea’ren kontra - Debagoiena - Goiena.eus\nMilaka herritar Bilbon, ‘Wert legea’ren kontra\nGoiatz Arana Begiristain 2013-10-13 14:19\nEuskal Herriko hezkuntza eragile gehienak deituta eta 'Lomceri ez, Euskal Herrian geure eskola' lemapean, manifestazio jendetsua egin zen atzo –zapatua– Bilbon. Guraso, irakasle eta ikasle, sindikatuetako eta hezkuntza alorreko elkarteetako ordezkariak… milaka herritarrek hartu zuten parte.\nManifestazioaren bukaeran, Joxe Mari Eizmendik, Hik Hasiko ordezkaria, hiru mezu zabaldu zituen, denen izenean: Lomceri ezezko borobila; Eusko Jaurlaritzari eta Nafarroako gobernuari Wert legea hemen ez ezartzeko eskaera; eta gure herriak nahi duen hezkuntza eraikitzen jarraitzeko konpromisoaren aldarrikapena.\nDebagoiendarrak ere Bilbon\nDebagoienetik ere jende ugari joan zen Bilbora protesta egitera; hainbat herritatik irten ziren autobusak. Bertan izan ziren antzuolarrak ere. Bi pisuko autobusa txiki geratu zitzaien eta auto partikularrak ere erabili behar izan zituzten Bilbora heltzeko; ehun herritar inguru joan ziren guztira.\nAntzuolako herritar talde bat.\nGuraso, irakasle, ikasle eta ikasle-ohiek bat egin zuten manifestazioaren helburuekin. Egun batzuk lehenago zabaldu zuten orrian, gainera, argi adierazi zuten Antzuolako eskolan "atzera pausurik" ez dutela nahi eta hainbeste urtetan zehar eraiki duten hezkuntza eredua ez dutela "salgai": "Lomcek ikasleen eta ikastetxeen arteko leia bultzatzen du, zailtasunak dituzten ikasleak babes barik utzi, giza-balio unibertsalen ordez doktrina sustatu. Guk, berriz, uste dugu aukera-berdintasuna, elkarlana, ideia, izaera eta ahalmen ezberdinen errespetua direla kalitatezko hezkuntzaren oinarriak eta hiritar arduratsu eta kritikoak eraikitzeko bermea", adierazi du Antzuolako eskolako Pilar Etxanizek.\nLomceren kontrako pankarta ugari eraman zituzten manifestariek.


Umeentzako bertso saio partizipatiboak Harituzen eskutik - - Tolosaldeko ataria\nUmeentzako bertso saio partizipatiboak Harituzen eskutik\nHarituz - Tolosaldeko Bertsozale Elkargunea 2021-09-14 16:04\nHogei saio baino gehiago eskainiko ditu Elkarteak Tolosaldean.\nBeraiei egokitutako bertso saioak entzun eta haietan parte hartzeko aukera izango dute eskualdeko umeek datozen asteetan, Harituz Bertsozale Taldearen eskutik. Irailean zehar ikastetxez-ikastetxe ibiliko dira elkarteko kideak eta haurrek bertso saio bat zer den ezagutzea eta haiek bertsozaletzea izango dira egitasmoaren helburuak.\nIrailaren 14an egin du Harituzek lehenengo saioa Ibarrako Uzturpe Ikastolan eta bertako arduradunak “oso pozik” daude ikastetxean antolatutako ekintzarekin. Datozen egunetan, hogei saio baino gehiago egitea aurreikusi du taldeak, eskualdeko hainbat ikastetxetan. 2020-2021 ikasturte amaieran ere umeentzako saioak eskaini zituzten eskualdeko bertsolariek Tolosaldeko ikastetxeetan eta orduan ere balorapen ezin hobea egin zuten bai antolatzaileek, baita ikastetxeek ere.\nBertso saio horien bidez haurrak eskualdeko bertso-eskoletara erakartzea ere lortu nahi du Harituzek. Azken ikasturteetan, hamar bertso eskola talde inguru egon dira Tolosaldean eta aurten ere ikasle kopuruari eustea da taldearen asmoa. Interesa dutenek Harituz Bertsozale Taldearekin harremanetan jartzeko eskera egin dute antolatzaileek harituz.bzt@gmail.com helbide elektronikora idatziz.


NOLA BIHURTU MBR GPTRA WINDOWS 10 / 8.1 / 7 INSTALAZIOAN? - WINDOWS 10\nNola bihurtu MBR GPTra Windows 10 / 8.1 / 7 instalazioan?\nWindows instalazioak huts egin du errorearekin 'Windows ezin da disko honetan instalatu. Aukeratutako diskoak badu MBR Partizio taula . EFI sistemetan, Windows GPTan soilik instalatu daiteke. Eta orain, nola bihurtu MBR GPT bihurtzeko Windows 10 / 8.1 / 7 instalazioan? Lehenik uler dezagun zer den desberdina MBR Partizio taula eta GPT Partizio taula. Eta nola Bihurtu MBR GPT partizioan Windows 10 instalazioan zehar.\nEdukia ikuskizuna 1 Desberdina MBR eta GPT Partizio taula artean bi Bihurtu MBR GPTra Windows 10 instalazioan 2.1 Desaktibatu aldi baterako EFI Abiaraztearen Iturriak 2.2 Bihurtu MBR GPTra Diskpart komandoa erabiliz\nDesberdina MBR eta GPT Partizio taula artean\nMBR (Master Boot Record) lehenago 1983an aurkeztu zen eta IBM ordenagailuetarako garatu zen partizio zaharragoa da. Hau zen partizio taulen formatu lehenetsia disko gogorrak 2 TB baino handiagoak izan aurretik. MBRren disko gogorreko gehienezko tamaina 2 TB da. Hori horrela, 3 TBko disko gogorra baduzu eta MBR erabiltzen baduzu, zure 3 TBko disko gogorretik 2 TB bakarrik egongo dira eskuragarri Edo erabilgarri.\nEta arazo hau konpontzeko GPT partizio taula aurkeztu zen, Non G GUID (Globally Unique Identifier) da eta P eta T Partizio Taularen ordez. Ez dago 2 TBko disko gogorreko arazorik, GPT partizio taulak 9400000000 TB onartzen baitu gehienez, 512 sektoreko tamainekin (une honetan disko gogor gehienen tamaina estandarra da).\nThe GUID Partizio Taula (GPT) disko gogorrak Master abiarazteko erregistro (MBR) disko gogorrak baino ezaugarri zirraragarriagoak eskaintzen dizkizu, hau partizio metodo berri eta erosoagoa da. GPTren ezaugarri nagusien artean ematen du datuen kopia bat baino gehiago SOren barruan gordetzeko gaitasuna . Datuak gainidatzi edo hondatuta egonez gero, GPT partizio metodoak leheneratzeko eta sistema eragilea berriro funtzionatzeko aukera ematen du (ezin duzu hori egin MBR diskoa erabiliz).\nBeraz, erabili nahi duzun disko gogorra baduzu eta 2 TB edo txikiagoa bada, hautatu MBR lehen aldiz disko gogorra hasieratzen duzunean. Edo erabili nahi duzun baina abiarazi ez duzun disko gogorra baduzu eta 2 TB baino handiagoa bada, hautatu GPT (GUID). Baina onartutako sistema eragile bat ere exekutatu beharko duzu eta sistemaren firmwareak UEFI izan behar du, eta ez BIOS.\nLaburbilduz MBR vs GPT artean desberdina da\nMaster Boot Record ( MBR ) diskoek BIOS estandarra erabiltzen dute partizio taula . Non GUID Partizio taula (GPT) diskoek Unified Firmware Interface (UEFI) bateragarria erabiltzen dute. GPT diskoen abantaila bat lau baino gehiago izan ditzakezula da partizioak disko bakoitzean. GPT beharrezkoa da bi terabyte (TB) baino handiagoak diren diskoetan ere.\nMBR partizio taula lehenetsia denez, eta 2 TB baino gehiagoko HDDa erabiltzen ari bazara, hori dela eta, MBR GPT bihurtu behar duzu, MBR gehienez 2 TB bakarrik onartzen baita GPT 2 TB baino gehiago.\nBihurtu MBR GPTra Windows 10 instalazioan\nBatzuetan arazoren bat izan dezakezu Windows 10, 8.1 edo 7 instalazio garbiak egiten dituzunean. Instalazioak ez du onartzen honelako errore batekin jarraitzea ' Windows ezin da disko honetan instalatu. hautatutako diskoak MBR partizio taula bat du. EFI sisteman, Windows GPT diskoetan soilik instalatu daiteke '\nHorrek esan nahi du BIOSen EFI Boot Sources ezarpena aldi baterako desgaitu eta Windows sistema eragilea instalatu behar duzula. Edo partizio metodoa aldatu (MBR bihurtu GPT partizioetara) Windows UEFI oinarritutako ordenagailuan instalatzen duzun bitartean. Garrantzitsua da diskoan datu guztiak galduko dituzula aipatzea!\nDesaktibatu aldi baterako EFI Abiaraztearen Iturriak\nBeraz, zure disko gogorrean datu garrantzitsuak baldin badituzu, saiatu lehenik eta behin EFI Boot Sources ezarpena BIOSean aldi baterako desgaitzen: (Jarraitu urrats hauek disko gogorreko bolumenaren tamaina 2,19 TB baino txikiagoa bada :)\nBerrabiarazi ordenagailua eta, ondoren, sakatu F10, Del tekla BIOSean sartzeko.\nJoan hona Biltegiratzea > Abio ordena , eta gero desgaitu EFI Abiarazteko Iturriak .\nAukeratu Fitxategia > Aldaketak gorde > Irten .\nInstalatu Windows sistema eragilea.\nOs instalatu ondoren Gaitu EFI Boot Sources ezarpena BIOSean:\nBerrabiarazi ordenagailua eta, ondoren, sakatu F10 BIOSean sartzeko.\nJoan hona Biltegiratzea > Abio ordena , eta, ondoren, gaitu EFI Abiarazteko Iturriak .\nBihurtu MBR GPTra Diskpart komandoa erabiliz\nWindows instalatzean MBR GPT bihurtzea komando batzuk erabiliz egin daiteke. Jarraitu urrats erraz hauei:\nGarrantzitsua da diskoan datu guztiak galduko dituzula aipatzea!\nWindows instalatzailearen interfazea kargatzen denean (edo goian aipatutako errorea agertzen denean), sakatu Maius + F10 komando-gonbitaren kontsola exekutatzeko\nAgertu berri den leihoan idatzi eta exekutatu komandoa diskpart\nOrain komandoa exekutatu behar duzu Zerrenda diskoa konektatutako unitate guztiak bistaratzeko. Bilatu sistema eragilea instalatu nahi duzun diskoa\nIdatzi eta exekutatu komandoa hautatu X diskoa (X - erabili nahi duzun diskoaren zenbaki bat). Adibidez, komandoak itxura hau izan beharko luke: hautatu 0 diskoa\nHurrengo komandoak MBR taula garbituko du: idatzi eta exekutatu garbi\nOrain disko garbia GPT bihurtu behar duzu. Mota hau egiteko eta exekutatu komandoa bihurtu gpt\nOrain itxaron prozedura behar bezala amaitu dela ohartaraziko dizun mezu bat ikusi arte. Mota horren ondoren sartu eta exekutatu irten kontsolatik irteteko. Orain Windows instalazioa ohiko moduan jarraitu behar duzu.\nzerrendako diskoa Diskoen zerrenda eta haiei buruzko informazioa bistaratzen du, hala nola haien tamaina, eskuragarri dagoen leku librea, diskoa oinarrizko edo dinamikoa den ala ez, eta diskoak Master Boot Record (MBR) edo GUID Partition Table (GPT) erabiltzen dituen. ) partizio estiloa. Izartxoarekin (*) markatutako diskoak fokua du.\nhautatu diskoa zenbakirik gabe Zehaztutako diskoa hautatzen du, non zenbakirik gabe diskoaren zenbakia da eta arreta ematen dio.\ngarbi Partizio edo bolumen guztiak diskotik kentzen ditu fokatuta.\nbihurtu gpt Oinarrizko disko huts bat Master Boot Record (MBR) partizio estiloarekin oinarrizko disko bihurtzen du GUID Partition Table (GPT) partizio estiloarekin.\nHori da arrakastaz duzun guztia Bihurtu MBR GPTra Windows 10 instalazioan eta saihestu errorea Windows ezin da disko honetan instalatu. hautatutako diskoak MBR partizio taula bat du. EFI sisteman, Windows GPT diskoetan soilik instalatu daiteke. Oraindik ere laguntza behar duzu, ondorengo iruzkinen inguruan eztabaidatzeko. Irakurri ere Konpondu Windows 10 eskuraezina den BSOD abio gailua, 0x7B akatsen egiaztapena .\nnola itzuli Windows eguneratu aurretik


Albisteak "Ezagutza eta Ezagutza" etiketatuta - ULLER\nEzagutza eta Ezagutza\nKategoria guztiak prestakuntza entretenimendu jende Ezagutza eta Ezagutza joerak Bidaiak eta lekuak\nBizikleta zorrotza: kirol honi buruz ez zenekien 10 gauza\nInoiz pentsatu al duzu lehenengoa nola, non eta noiz egin zen bike? Nor izan zen garraiobide zoragarri hau utzi zigun jenio hura? Zergatik daude lehiaketa ofizialak txirrindularitza? Kirol honi buruz galdera asko gerta dakizkiguke. Horregatik, txirrindularitzari buruzko mezu hau ondo ekarri dizugu eta zure zalantza batzuk konpontzen ditugu.\nIkusi artikulu osoa\nTxirrindularitzaren 5 klasikoak Europan\nBakarrik praktikatzen dugunok txirrindularitza zainak zeharkatzen dituen sukarra ezagutzen dugu lehiaketak Europako zirkuitu zorrotzenen bidez ikusten ditugunean. Zer diren jakin Txirrindularitza Monumentuak edo txirrindularitzaren 5 klasikoak ere deitzen dira; historia handiko lasterketak, txirrindulari indartsuenak lehiaketa handiei aurre egiteko prestatzen dituztenak. Gehiago jakin nahi al duzu?\nFreeride eskia praktikatzeko beharrezko ekipamendua\nAraurik gabeko kirola? Beno ... askatasuna egon daiteke eskia Freeride, baina kontuan hartu zenbat eta oharra handiagoa izan, orduan eta erantzukizun handiagoa. Jarrai ezazu gaur gure artikuluan irakasten dizkizugun aholkuak, eta goza ezazu mendian egoera garbienean!\nAltitudeko gaixotasuna, mendian entrenatu aurretik jakin behar duzun guztia\nAurretik entzun al duzu haren berri Altitudeko gaixotasuna? 2400 metrotik gorako entrenamenduak egiten hasten garenean pairatzen ditugun sintoma multzoa jasotzen duen izen kolokiala da. Gauza ona da hori kargatu aurretik aldez aurretik prestatuz gero saihestu dezakegula mendi. Gaurko gure artikuluan jakin behar duzun guztia irakasten dizugu!\nEnduro MTB Txirrindularitzan hasteko aholkuak\nBa al dakizu nondik datorren hitza enduro? endurance, ingelesez erresistentzia esan nahi duena. Modalitate hori da MBTErresistentzia, abiadura eta askatasuna eskatzen ditu. Gaurko gure artikuluan, zure buruari dedikatzea pentsatzen ari zaren jakin behar duzun guztia irakatsiko dizugu enduro txirrindularitza MBT, mendiko bizikleta motarik muturreko eta dibertigarrienetakoa.\nMunduko Ironman gogorrena\nErronkak eta gizakiak gainditzeko duen gaitasuna. Imajinatzen al duzu lasterketa, igeriketa eta bizikleta artean 226 kilometro egitea 17 ordu baino gutxiagotan? Super gizakiak daude, eta hauek dira gure gaurko mezuko protagonistak, non Ironmani buruz dena irakasten dizugun: mugara eramaten zaituen lehiaketa hau, zirkuitu gogorrenak eta gure gorputzean eraginak, ausartuko al zinateke hauetako bat egitera ?\nBizikleta eta bideo kamera Everesteko oinarrizko kanpalekura iristeko.\n06 daiteke, 2021\nEveresteko oinarrizko kanpalekura bizikletan igo, ezinezkoa? Zoragarria dirudi, atletek ez dute mugarik! Bai, Omar Di Feliceren txirrindulari italiarraren txirrindulari italiar baten txirrindularitza ibilbideen normaltasuna zalantzan jarri zuen balentria handietako baten istorioa da hau, ukitu interesgarriagoa eta are hobea emateko! Hartu zuen pedal kolpe bakoitza dokumentatzen.\nEntrenatu zure burua korrika egiteko\n05 daiteke, 2021\nZure buruko ahots txiki hori isilarazteko gogoa izan duzu, zure errutinako zirkuitua amaitzear zauden lekuan, eta ezerezetik gelditu nahi duzu, dagoeneko nekatuta zaudela sentitzen duzu eta bat-batean zurruntasuna hasten da. Beno, fisikoa dirudien arren, mentala da. Adimena ahots hori isilarazteko trebatzea lortzen duten kirolarien trikimailu batzuk erakusten dizkizugu, zure buruak eta gorputzak talde bakarra izan dezaten.\nEzagutu kirol eguzkitako betaurrekoak jartzearen garrantzia!\nKirolari on guztiek kirol betaurrekoak sartu behar dituzte oinarrizko ekipamenduan, begiak kolpeetatik edo eguzki erradiaziotik babesteko funtsezko elementua baitira. Kirol eguzkitako betaurrekoak, berez, moda, babesa eta errendimendu handikoak baino askoz gehiago dira. Irakurri eta ezagutu kirol eguzkitako betaurrekoak jartzearen abantailak!\nEzagutu ezazu Windsurfing-ari buruz ezagutzen ez zenituen 10 gauza!\nWindsurfa deskubritzea gustatuko zaizun sekretu eta bitxikeriaz beteriko kirola da. Ondoren, praktika honen arbasoen berri emango dizuegu, Windsurfa gustatzen bazaizu galdu ezin dituzun lekuen berri ... Eta askoz gehiago!\nKanpoko Kirolen Abantaila Bakarrak Udaberriko Edizioa\nUne honetan zure bizitzan kirola gorabeheratsua bada eta ohitura zerrendan sartu ez baduzu, udaberria jauzia emateko sasoi aproposa izan daiteke. Hona hemen aire zabaleko kirolen onurak. Ez itzazu galdu!\nFrantziako Tourrari buruz 10 gauza jakin behar dituzu\nMartxoaren 29, 2021\nZaila da Frantziako Tourra inoiz entzun ez duen norbait aurkitzea baina ... Erabat ezagutzen duzula uste al duzu kirol ekitaldi mitiko hau? Irakurri eta ezagutu lehiaketa izugarri honi buruz jakin behar dituzun 10 gauza, oinarrizko eta funtsezkoenetatik hasi eta datu historiko bitxienetaraino!\nTxirrindularitzako betaurrekoak Prestatu mendiko bizikletarako!\nErrepidean edo mendian zure hurrengo ibilbidean bizikleta betaurrekoak erostea pentsatzen ari bazara, produktuak erosketa saskian gehitu aurretik zer alderdi kontuan hartu behar dituzun esango dizugu eta zergatik diren Uller® lentilla trukagarriak aukera hain erakargarria.\nHistorian sartu diren 7 atleta espainiar\nZalantzarik gabe, gure herrialdea kirol munduan munduko potentzia dela adierazi da. Espainiako kirol maila profesionala erreferentzia izan da diziplina desberdinetan, non Espainiako kirolariek garaipen bikainak eta gaindiezinak lortu dituzten. Motoziklismotik, txirrindularitzatik, rallyetatik, mendizaletasunetik, eskiatzera eta korrika egitetik. Istorio inspiratzaile eta motibagarriak, haietan sinesten ez ezik Espainiako historian onenetarikoak diren historia espainiarren eskutik. Hemen uzten dizuegu historiara pasatu diren kirolari espainiarren zerrenda, izugarrizko errekorra eta kirolarekiko grina izateagatik!\nEzagutu txirrindularitzaren berehalako 5 onurak!\nOtsailaren 23, 2021\nBizikletan ibiltzea eztanda da, zalantzarik gabe. Besterik gabe, sentitu haizea aurpegian daramazula Espainiako edo munduko paisaia ederrenetatik pedalei ekiten diozun bitartean ... Jarraitu irakurtzen eta ezagutu zeintzuk diren txirrindularitza munduan hasten zarenean jasotzen dituzun 5 onura nagusiak!\nEski betaurrekoen berriena Ezagutu Uller Snowdirft berria!\nGure bilduma ULLER SNOWDRIFT® eski betaurrekoak Munduko optikan teknologiarik aurreratuenarekin egina dago! NikLente magnetikoen truke sistema sartzen dute. Ezagutzen al duzu gure teknologia? Ezagutu itzazu hemen!\nBetaurreko polarizatuen inguruan maiz egiten diren galderak konpondu ditugu!\nUller®-tik gure eguzkitako betaurrekoak polarizatuta egoteak zer esan nahi duen zehaztu nahi dizugu eta mota honetako eguzki betaurreko polarizatuak zer abantaila dituen eta zergatik aukeratu behar dituzun beraien ezaugarrien arabera ere azaldu nahi dizugu. Ez zaitez zalantzekin egon, hemen eguzki betaurreko polarizatuen inguruko ohiko galderak erantzuten ditugu!\nEski maskarak fotokromikoak Ezinbestekoak zure elur egunetan!\nUller-etik® Lente fotokromikoekin eskiatzeko maskarek duten garrantzia irakatsi nahi dizugu eskia, snowboarda, freerida edo kanpoko edozein kirol jarduera praktikatzerakoan ikusmena babesteko garaian. Ezagutu lente fotokromikoekin eskiatzeko betaurrekoen abantailak!


pribatasun politika - Erreklamatu – Atzerapen, ezeztapen edo overbooking arazoengatik kalte-ordainak – Abokatu Bulegoa (Bilbo)\npribatasun politikaErreklamatu Abokatuak2018-10-04T08:10:19+00:00\n1. Datuen tratamenduaren arduraduna.\nC.B. JON ORTIZ LARRUZEA – OSCAR SANCHEZ SETIEN – XABIER SAINZ DE LA MAZA BILBAO (aurrerantzean “ERREKLAMATU”).\nHelbidea: Barroeta Aldamar Kalea 6 3. Eskuina eskuina, 48001 Bilbao, Bizkaia.\n2. Arduradunarekin kontaktatzeko datuak.\nHelbide elektronikoa: xabier@erreklamatu.com\nTelefono zenbakia: 944027596\n3. Tratamenduaren helburua.\n3.1. Helburuen azalpena:\nInteresdunaren eta ERREKLAMATU-ren arteko harreman kontraktuala garatzea eta kontratuaren betebeharrak betetzea.\nInteresduna eta ERREKLAMATU-ren arteko kontratuaren aurreko harremanak garatzea, interesdunak web-orrialdetik kontaktatzen badu Endikarekin.\nIkerketa estatistikoak egitea.\n3.2. Datuak gordetzeko epeak edo irizpideak.\nInteresduna eta ERREKLAMATU-ren artean kontratu bat badago, datuak harreman kontraktuala irauten duen bitartean gordeko dira, interesdunak ezabatzea eskatzen ez duen bitartean. Edozelan ere, tratatutako datuak ezabatuak izango dira 2 urteko epean, jaso zirenetik.\nInteresdunek ERREKLAMATU-rekin http://www.erreklamatu.com web orrialdearen bitartez kontaktatzen badu, datuak kontratuaren aurreko harremanak irauten duen bitartean gordeko dira, datuak ezabatzea ez badu interesdunak eskatzen. Dena den, tratatutako datuak ezabatuak izango dira urtebeteko epean jaso zirenetik.\n3.3. Datuen ondoreko tratamendua.\nAurreko atalean aipatzen diren epeak bete eta gero ez dira datuak tratatuak izango.\n3.4. Erabaki automatizatuak, profilak eta aplikatutako logika.\nTratatutako datuak ez dira erabaki automatizatuen arabera erabiliko eta ez dira profilak sortuko.\n4. Tratamenduaren legitimazioa.\nTratamenduaren oinarri juridikoa hauxe da:\nKontratuan adostutako betebehar garapena.\nKontratuaren aurreko harremanen garapena.\nLegeak ezarritako betebeharrak.\n5. Datuen lagapena. Lagapenen hartzaileak.\nDatuak ez dira inori lagatuko.\n6. Datuen jatorria.\nTratatutako datu pertsonal guztiak interesdunak emango ditu. Beste jatorri bat balitz, espresuki esango zaio interesdunari.\nInteresdunak hurrengo eskubideak dauzka:\nBere datu pertsonalei atzitutzeko eskubidea\nBere datu pertsonalen zuzenketa eta ezabatzea eskatzeko eskubidea.\nBere datuen tratamenduaren aurka egiteko.\nBere datuen portabilidatea eskatzeko.\nAurreko eskubide guztiak egikaritzeko, interesdunak eskutitzez idatzi dezake hurrengo helbidera:\nC.B. JON ORTIZ LARRUZEA – OSCAR SANCHEZ SETIÉN – XABIER SAINZ DE LA MAZA BILBAO (aurrerantzean “ERREKLAMATU”).\nEskutitzan, interesdunak bere izen abizenak, NAN zenbakia, telefono zenbakia, helbidea, eskatutakoa eta eskariaren justifikazioa zehaztu beharko ditu.\nInteresdunak eskuduntza duen Kontrol Autoritateri erreklama dakioke, bereziki datuen arduradunak ez badu bere eskaria modu egokian erantzun.\n8. Datuen nazioarteko transferentzia.\n9. Segurtasun neurriak eta informazioaren konfidentzialtasuna.\nErabiltzaileen datu pertsonalak ERREKLAMATU-ren jabetza den fitxategian gordeko dira, non datuen eta emandako informazio pertsonalen osotasuna, konfidentzialtasuna eta segurtasuna bermatuak izango dira, gaur egungo teknikak ahalbidetzen duen segurtasun neurri aproposekin.\nWeb orrialdeak espresuki, askatasunez, eta nahita baimentzen duten interesdunen datuak tratatzen ditu. Tratamenduak egokitzapen, egokitasun, eta xedearen printzipioekin bat egiten du. Zerbitzuaren emaileak ez ditu prozedura ilegal, desleial edo iruzurrezkorik erabiltzen datu pertsonalak lortzeko.\n10. Cookie politika.\nErreklamatuk erabiltzaileei jakinarazten die sistemetan cookie-ak izan ditzaketela. Cookie-ak web zerbitzariek nabigazio-programetara bidaltzen dituzten argibideak medio sortzen diren informazio-artxibo txikiak dira eta erabiltzailearen ordenagailuaren direktorio jakin batean gordetzen dira. Cookiek ezin dute erabiltzailea identifikatu, baina erabiltzailearen IPa izan dezakete.\nDena den, zure ekipoan instalatutako cookiak baimentzeko, ezagutzeko, gelditzeko edo ezabatzeko zure ordenadorean instalatuta daukazun nabigatzailearen konfigurazioaren bidez egin dezakezu.\n11. Ikerketa penalentzat atxikitutako konexio eta trafiko datuak.\nEkainaren 11kako 2002/34 legeak, Informazio jendarteko zerbitzuei eta komertzio elektronikoei buruzkoa, bere 12. artikuluan zera agintzen du: Datuen ahokaleku-zerbitzu emaileek eta saretara atzitzeko hornitzaileek, zerbitzua eman den bitartean sortutako trafiko eta konexio datuak atxikitu beharko dituzte 12 hilabetez. Aurrekoa datuak Epaile, Auzitegi edo Fiskaltzari eman beharko dizkiete, ikerketa kriminal baten barruan edota segurtasun publikoa eta nazio defentsarako eskatuak izaten badira.\nAtxikitze betebehar hau komunikazio sekretuen eskubidea urratu gabe egiten da.\n12. Pribatutasun politikan egindako aldaketak.\nERREKLAMATUk bere pribatutasun politikak aldatu dezake edozein momentuan, web orrialde honetan komunikatuz eta erabiltzaile eta interesdunen eskubideak errespetatuz. Pribatutasun politika hau 2018ko uztailaren 10n eguneratua izan zen.\nPribatasun politika irakurri dut. Irakurri hemen.\nWeb-gune honek Cookiak erabiltzen ditu, erabiltzaile moduan esperientzia hobea bizitzeko.\nNabigatzen jarraitzen baduzu, hauen erabilera onartzen duzula ulertuko dugu.


Dekorazio dotorearekin ezkutaleku harrigarri honek Kildare-ko egonaldia gozamena bihurtuko du. Izpilikua Landa-etxeak 2 logela zabal (4/5 lo) biak ditu, biak ohe bikoitzekin eta bat bainugela dutxarekin. Sukalde irekia, jangela-egongela sofa ohe osagarriarekin dago.\nLavender Cottage Newbridge-etik gertu dago bere erosotasun ugari dituena, besteak beste, Irlandako eskualdeko merkataritza-gune handiena, pub tradizionalak eta gastro-tabernak, jatetxeak, zinema, ibai-parkea eta paseoak eta Curragh Plains-eko espazio irekiak 15 minutura oinez.\nBehar duzun guztia txabolan emango da, satelite bidezko telebista, DVD erreproduzitzailea eta doako Wi-Fi barne.\nEtxeak lorategi eguzkitsu pribatu eta babestua dauka etxe inguruan. Soropil gune zabala eta patioko altzariak daude - goizeko eguzkitan esertzeko toki ederra. Etxea inguruan aparkatzeko leku ugari ere badago.\nEgonaldia familiarekin eta lagunekin edo ihesaldirako izan ala ez, ezin zenuke bizitza okupatuen zalapartatik erretiro atseginagorik eskatu; hala ere, leihoetatik begiratzea besterik ez duzu zure inguruko landa zoragarria ikusteko.\nOstalaritza, Aurrekontua, Familientzako egokia, Newbridge\nNewbridge, Kildare konderria, W12 HE93, Irlandan.


Boletus aestivalis espezieko onddoak. (Hector Leon) Hector Leon\nElhuyarrek kudeatzen duen zientzia.net atarian irakurri dugunaren arabera, Zumaiako Jaime Olaizola mendi-ingeniariak sortu eta zuzentzen duen ID Forest enpresak boletusak landatzeko bidea asmatu du, eta laster komertzializazioari ekingo diote.\nHorretarako faktore ugari kontrolatu behar izan dute. Hautaketa genetikoa, zuhaitz egokienak eta lur mota azido samarrak omen dira boletusak hazteko gakoak. Lehen landaketa urtebete barru egitea espero dute; ba omen dituzte eskaerak Euskal Herrian eta Italian. Hori bai, ez dugu ezer ere irakurri onddo horiek izango dituzten zaporeaz eta estetikaz. Perretxikozaleontzat kontu garrantzitsuak, inondik ere.


kultura librea | Ikusi makusi\nTag Archives: Kultura Librea\nManifestua: “Internet-eko oinarrizko eskubideen alde”\n2009(e)ko abenduak 9 19:33 / / Txopi\nIrudi originala: Eneko (CC BY-SA 2.1)\nEkonomia Iraunkorraren Lege aurreproiektuan barneratutako aldaketa legegileek adierazpen askatasuna, informazio eta Internet bidezko kulturatze prozesua bermatzen dituzte, hau dela eta, kazetari, blogari, erabiltzaile eta Interneteko sortzaileek, asmo biziz azaltzen gara proiektu honen aurka, honako hau agertuz:\n1.- Egile-eskubideek ezin izango dute inolaz ere pribatutasun, segurtasun, errugabetasun-presuntzio, benetako epai babes eta adierazpen askatasun eskubideen gisako herritarren oinarrizko eskubideen gainetik egon.\n2.- Oinarrizko eskubideak bertan behera uztea botere judizialaren eskuduntza esklusiboa da eta horrela izaten jarraitu behar du. Epairik gabeko itxiera bakar bat ere ez. Aurreproiektu hau, Konstituzioaren 20.5 artikuluak azaldutakoaren kontrakoa da, organo ez judizial baten esku -Kultura Ministerioaren menpekoa- jartzen baitu espainiar hiritarrek edozein web gunera sartzea galarazteko ahalmena.\n3.- Legeria berriak ziurgabetasun juridikoa ekarriko du Espainiko sektore teknologikora, gure ekonomiaren etorkizuneko eta garapenerako alor bakanetakoa kaltetuz, enpresen sorrera oztopatuz, konpetentzia askea trabatuz eta nazioarte mailako proiekzioa motelduz.\n4.- Proposatutako legeria berri honek, sortzaile berriak mehatxatzen ditu eta kultur sorkuntza oztopatzen du. Internet eta ondorengo aurrerapen teknologikoen bidez era guztietako edukien sorkuntza eta hedapena nabarmen demokratizatu dira eta aipatu edukiak jada ez datoz nagusiki ohiko kultur industriei esker, hainbat iturri ezberdinetatik baizik.\n5.- Beste langile guztiek bezala, sortzaileek bere lanetik bizitzeko eskubidea dute, ideia kreatibo berrien, negozio eredu zein beren sorkuntzei lotutako jardueren bidez. Lege aldaketak erabiliz ingurune berrira egokitu ezinik dabilen industria zaharkitua sostengatzen saiatzea ez da zuzena ezta errealista ere. Negozio-eredua obren kopien kontrolean oinarritzen bazen, eta hori Interneten ezinezkoa bada oinarrizko eskubideak urratu gabe, beste eredu bat bilatu beharko lukete.\n6.- Gure ustez, kultur industriek bizi irauteko alternatiba modernoak, eraginkorrak, sinesgarriak eta eskuragarriak behar dituzte, era berean erabilera sozial berriei egokituz, lortu nahi duten helburua lortzeko hain ez-eraginkorrak eta neurrigabekoak diren mugak baino.\n7.- Internetek modu askean funtzionatu behar du, giza jakintza askea eragozten duten eta negozio eredu zaharkitua betikotzen saiatzen diren sektoreek bultzatutako interferentzia politikorik gabe.\n8.- Espainian gerta daitekeen edozein presioren aurrean, Sarearen neutraltasuna bermatzea exijitzen diogu Gobernuari, etorkizunari begirako ekonomia iraunkorraren eta errealistaren garapena bideratzeko marko gisa.\n9.- Jabego intelektualaren eskubidearen benetako erreforma proposatzen dugu, honek duen helburuari begira: jendarteari jakintza itzultzea, herri jabaria sustatzea eta erakunde kudeatzaileen gehiegikeriak murriztea.\n10.- Demokrazian legeak eta lege-aldaketak eztabaida publikoaren ondoren onetsi behar dira, tartean dauden alde guztiak kontsultatu ondoren. Ez da bidezkoa oinarrizko eskubideak kaltetzen dituzten lege aldaketak egitea organikoa ez den eta beste gai bati buruzkoa den lege bat horretarako erabiliz.\nTestu hau hizkuntza gehiagotan\n/ Etiketatua: jabetza intelektuala, kultura librea, legeak, manifestua, sarearen neutraltasuna


Miss eta Mister lehiaketetan bezala — Eibar.ORG | Eibarko peoria\nHemen zaude: Hasiera / Blogak / Nire uste harroan / Miss eta Mister lehiaketetan bezala\nMiss eta Mister lehiaketetan bezala\nXabier Mendiguren 2006/02/10 13:37\nEpaitu beharko bagenu euskaldunak ala espainolak nor den politago, zenbait bide izango genuke: herri bakoitzeko jende erakargarriena hautatu eta elkarrekin konparatu; edo zatarrenak bilatu eta beste horrenbeste egin; edo bataz bestekoak epaitu. Inola ere bururatuko ez litzaigukeena da, hartu herri bateko guapoena, hartu besteko itsusiena, eta bien artean erabaki auzia.\nBa, Miss-Mister lehiaketa batean inola ere egingo ez genukeen horixe egiten da egunero politika kontuetan. Urruti batetik aurreiritzirik gabeko ikerlari bat etorriko balitz gurera, Espainia-Euskal Herria auzia zertan den jakiteko, eta ohiko kazetari edo politikari espainiar bat hartuko balu berriemaile, erraz imajinatuko duzue nolako pelikula kontatuko liokeen: hemen herri tolerante, atsegin eta demokratiko bat, gutxiengoak eskuzabaltasunez tratatzen dituena, eta hor parean piztia faxista odolgosea, umeak eta zaharrak beldurpean erabili eta nahieran akabatzen dituena. Euskaldun batzuei galdetuta, berriz, antzeko eskema baina juxtu alderantziz jasoko luke.\nZer ari naiz proposatzen: ekidistantzia? Alde guztietan dagoela arrazoiaren parte bat? Ez, beste zer edo zertaz ari naiz. Bataren helburuak eta bestearen proiektuak konparatu behar ditugula; bataren zikinkeriak eta bestearen trapukeriak ere bai, nahi bada. Baina ez inola ere bataren asmo onak eta bestearen txarkeriak.


Arrasateko erreken inguruko argazki lehiaketa deitu du Udalak - Arrasate - Goiena.eus\nArrasateko erreken inguruko argazki lehiaketa deitu du Udalak\nJon Berezibar 2015-10-20 09:35\nErrekaren Astea dela-eta antolatu dituzten jardueretako bat da. Hitzaldia, ibilaldiak eta, ohi denez, erreka garbiketa saioa egingo dira baita ere. Argazkiei dagokienez, bi adin kategoria egongo dira eta lanak hil amaierara arte aurkez daitezke.\nArrasateko errekak dauka izena lehiaketak eta, bi kategoriatan (18 urtetik beherakoak eta gorakoak), urriaren 31ra arte aurkez daitezke lanak; bi gehienez, parte-hartzaileko. Lanak bidali behar dira argazkiak@arrasate.eus helbidera izenburua, izen-abizenak, adina eta telefono zenbakia idatzita.\nLehiaketaz gain, ohiko irteera eta jarduerak antolatu dira:\n- Urriak 27, martitzena: Ibai-arroa, ibaia baino gehiago berbaldia. Iñaki Antiguedadekin, 19:00etan Kulturaten.\n- Urriak 31, zapatua: Ibilaldia Aramaio erraka arroan lur azpitik. Muxibarretik Maalako biribilgunera joango dira, estalpean den ubidetik. Espezie inbaditzaileen problematika aztertuko dute ibilaldi honetan.\nAzkenik, azaroak 1ean erreka garbiketa saioa egingo da. 09:30ean Laubide plazatik irtenhgo dira partaideak.\nJardueretarako izenematea zabalik egongo da urriaren 28ra arte (jo hona: agenda21@arrasate.eus, BAZ bulegora ala 943 25 20 09).


Kanpoko aldagelak, azpiestazio elektrikoa, banaketa kutxa - L&R\nL&R Electric Group potentziaren transmisioan eta banaketan espezializatutako teknologia handiko enpresa da. Fabrikazio industriala eta inportazio eta esportazio merkataritza negozioak integratzen ditu transmisio eta banaketa lineako produktuetarako eta goi tentsioko, behe tentsioko transmisio eta banaketa aparatu multzoetarako. Produktu nagusiak honako hauek dira: tximistorratzak, fusibleen ebakigarriak, isolatzaileak, etengailuen etengailua, deskonektagailuak, energia banatzeko armairuak eta argindarrak, etab.\n12KV goi tentsioko koadro elektrikoen panel K ...\nEgitura Deskribapena Metalezko muntaia osoko egitura metala onartuz, armairuaren gorputza inportatutako aluminio-zink plakarekin egina dago korrosioaren aurkako gaitasun handiarekin, gainazal tratamendurik gabe, doitasun handiko CNC ekipoek prozesatua, tolestura anitzeko teknologia aurreratua erabiliz, errematxearekin konektatuz azkoinak, indar handiko torlojuaren konexioa. Armairuak doitasun handiko, pisu arineko eta indar oneko ezaugarriak ditu. 1. ezaugarriak: errendimendu bikaina eta fidagarria, zerbitzu luzea ...\nHXGN15-12 (F) (FR) kutxa motako AC metalezko itxitura finkoa ...\nXehetasuna HXGN15-12 (F), HXGN15-12 (FR) kutxa motako AC metalezko itxitako aldagailu finkoa, eraztun sareko hornidura edo erradiazio hornidura sisteman erabiltzen dena 12KV-ko tentsio nominalarekin eta 630A-ko korronte nominala eta hortik beherakoa, bereziki egokia aurrez instalatutako instalatutako azpiestazioa sistema elektrikoaren kontrol eta babes gisa erabiltzen da. FLN36-12D sufre hexafluoruro kargako etengailua edo FLRN36-12D motako karga etengailu-fusible konbinazio tresna elektrikoa p honetan eraikitako oskol isolatzailea duten ...\nGZD (W) seriea maiztasun handiko zuzen adimendunak ...\nXehetasun GZDW serieko DC panela kadmiozko nikel bateriarekin, kargagailuarekin, detektatzeko alarma gailu automatikoa konfiguratu, zerbitzu bizitza luzea du, kutsadurarik gabe, irteerako erresistentzia txikia, mantentze erosoa, korronte shock handiaren tentsioaren egonkortasuna eta moldagarritasun handia, fidagarritasun handia, etab. dc funtzionamendu sistema ideal mota bat da, oso erabilia da 500 kV-ko banaketan eta zentralaren azpian eta azpian. Metalurgian, meatzaritzan, petrolioan, irratian eta telebistan ... ere erabil daiteke.\nEgituraren deskribapena GGD AC tentsio baxuko energia banatzeko armairuak erabilera orokorreko armairuaren forma hartzen du. Egitura hotzez eratutako 8MF altzairuz muntatzen da soldadura partzialaren bidez. Egiturako piezak eta euskarri bereziko piezak altzairu fabrikatzaile izendatuak hornitzen ditu, armairuaren zehaztasuna bermatzeko. Eta kalitatea. Armairu orokorraren atalak moduluaren printzipioaren arabera diseinatuta daude eta 20 modulu muntatzeko zuloak daude. Koefiziente unibertsal altua ...\nGure presidenteak eta kanpoko merkataritzako arduradunak Afrikako bezeroak lantegia ikuskatzera eramaten dituzte\nAzaroaren 10ean, gure presidenteak eta kanpoko merkataritzako arduradunak afrikar bezeroak Jiangxi, Hebei, Chongqing eta beste leku batzuetako lantegietara eraman zituzten 10 eguneko fabrika ikuskatzera. Tarte horretan, bezeroak Songshanera eta beste erakargarri turistiko ospetsu batzuetara eraman zituzten. Oso gustura ...\n2121eko abuztuaren 12a


Idoia Santamaríak Itzulpengintzako Euskadi Saria jasotzean esandako hitzak\n2020.11.23-(e)n argitaratua Noticias-(e)n kategorian\nItzulpengintzako Euskadi Saria jaso zuen Idoia Santamaría lankideak azaroaren 19an, Aldibereko (Ingeborg Bachmann) lanari esker. Hemen dituzue Idoiak saria jasotzean esandakoak, osorik:\nEUSKADI SARIA jasotzeko ekitaldia, 2020-11-19\n1. Lehenengo egitekoa eskerrak ematea da. Eta nik badut motiborik. Epaimahaiari lehenik, 2019an argitaratu ziren itzulpenen artean nik egindakoa saritzeagatik.\nBigarren esker ona itzulpen-prozesuan alboan izan ditudan zuzentzaileentzat da: Xabier Olarra, Maialen Berasategi eta Juan Garzia; haien zuzenketa, gomendio, iruzkin eta aupadarik gabe emaitza bestelakoa izango litzateke. Itzultzaileon lanaren fase oso garrantzitsua da zuzentzaileek egiten duten lana eta gero guk haiekin ikusten eta ikasten duguna; eta hortik ateratzen den destilazioak beti hobetzen du emaitza. Itzultzaileon lana, definizioz, egilearen itzal izatea baldin bada, zuzentzaileak txoko are ilunagoan, laiotzagoan egon ohi dira. Baina profesional bikainak ari dira horretan, eta asko dugu denok haiengandik ikasteko.\nBeñat Sarasolari ere eskerrak eman nahi dizkiot, batik bat itzulpena prestatzeko eredu bila nenbilela gomendio literario zorrotz eta beti pertinenteak eman zizkidalako.\nElhuyarreko lankideei ere eta, bereziki, hango itzultzaile- eta zuzentzaile-taldeari, eskerrak eman nahi dizkiot, han zorroztu baitut lapitza azken ia hogei urtean, gero literatura-lanei heldu ahal izateko.\nEta, jakina, etxekoei, itzulpen-prozesuko nire obsesio eta krisiak pazientzia santuaz jasateagatik.\n2. Niretzat pribilegioa izan da Bachmannen munduan eta, bide batez, Erdialdeko Europan, murgiltzea hilabete batzuez, eta arratsaldero, Elhuyarren nire ohiko lana bukatzean, Usurbildik Klagenfurtera eta Vienara joateko aukera izatea, beste hizkuntza batera eta beste herrialde batera. Bachmann, austriarra izanik, Europako hiri askotan bizi izan zen, eta Erroman eman zituen urterik gehienak. Askotan galdetu zioten ea zergatik bizi zen Erroman, bere istorio guztiak Austrian eta, gehienetan, Vienan kokatzen baldin baziren. Berak zioen Erromako bere lan-gelan sartu bezain laster Vienan zegoela, eta Vienan ondo zegoela Erroman bizi zelako, hain zuzen, distantziarik gabe ez litzatekeelako gai izango idazteko.\nNik ere sinatuko nituzke hitzok. Hala ere, ni ez nintzen Erroman bizi, Donostian baizik, baina konformatzen nintzen arratsaldero Usurbildik Klagenfurtera edo Vienara joatearekin; gero, gauerdian, Errauskiñe bezala, etxera bueltatzen nintzen korrika, hurrengo egunean garaiz iristeko berriz Usurbilera. Ederra da beste hizkuntza batean bizitzea, orduka bada ere, eta hizkuntza horretan beste norbait zarela eta zure ahotsak ere beste tonu bat duela ohartzea. Xede-hizkuntza dugu gehienetan hizpide; euskara, gure kasuan, hemen. Behingoagatik, baina, jatorrizkoa aldarrikatu nahi nuke: beste leku batean, beste hitz batzuekin bizitzea, eta hitz horiekin beste leku batzuetara joateko aukera izatea. Ez da dirutan ordaintzen askatasun hori. Eta hori da literatura-itzultzearen pribilegioetako bat: jatorrizkoan urtzea, jatorrizkoarekin ihes egitea, jatorrizkoan ordura arte ikusi gabeko ñabardunak sumatzea, ironia bat sekula baino hobeto ulertzea, usain bati izena jartzea, Vienan bizi zarela sinestea…\n3. Aipu batekin bukatu nahi nuke. Anjel Lertxundirena da, Itzuliz usu begiak liburu gogoangarritik hartua; niretzat, 2019an argitaratutako libururik ederrenetako bat eta itzulpengintzaz eta itzultzaileez euskaraz sekula idatzi den gorazarrerik sentituena. Sortzaileek eta itzultzaileek gaur egun zer joko-zelai izan beharko genukeen da aipuaren gaia, eta, gaur hemen sortzaileak eta itzultzaileak bildu garenez, iruditu zait egoki-egokia dela:\nArtearen alorra da gaur sorkuntzaren eta itzulpengintzaren habitat bere-berea. Estetika da, bere zehatz malguan libre, bi zereginon hauspoa. Euskal literatura askatu egin da historian zehar bizi izandako morrontza ezagunetatik —fedearen transmisore, euskararen bultzagile, ideologiaren zerbitzari, didaktikaren ispilu— eta gaur egun literatura autorreferente batez mintza gaitezke. Horren aldeko apustua egin zuenean —Arestirekin zorretan gaude horretan ere—, literaturak ordu arte ez bezalako autonomia hartu zuen, eta horrek mesede handia ekarri zion literaturari noski, baina baita euskarari berari ere. Baina sakoneran egin zion mesede, mintzo guztiek bat egiten duten muinean, hizkuntzaren ahalmen estetikoan. Estetikak biltzen du, izara batek bezala, Benjaminek poetikotasuna deitzen zuena. Eta aldian behin horrelakorik sentitzeko gauza baldin bagara euskarazko sorkuntza-lan eta itzulpenekin, ezti-bitsetan gu!\nGeuk aukeratutako lanean ari gara, eta beti negarra jotzen ibiltzea ez da atsegina, lan ondo eginaren harrotasuna erakustea ez da bekatu […].\nErrepublika literarioaren proiekzioak uste duguna baino askoz ere mugatuagoa du eremua. Den horretarako da. Ez du indar apartekorik ezta bere lanabesaren —hizkuntzaren— sozializazioan ere. Kalitate literarioan eta horrek hiztunengan sor dezakeen autoestimuaren zelaian markatu behar genuke literaturaren eremua.\nBeren hizkuntzaren baitatik sortutako perlak eta beren hizkuntzaren baitara ekarritakoak dira hiztunentzat altxor preziatuenak.\nBat nator guztiz hitzokin: kalitate literarioa bilatu behar dugu, kosta ahala kosta. Eta uste dut Bachmann ere bat letorkeela Lertxundirekin; izan ere, askotan galdetu zioten ea zergatik utzi zion poesia idazteari aurreneko bi poema-liburuekin sekulako arrakasta lortu ondoren eta kritika ezin hobeak jaso ondoren. Berak erantzuten zuen beti poesia idazteari utzi ziola une batetik aurrera iruditu zitzaiolako poemak idazteko “gai” zela baina ez zuela sentitzen poesia idazteko bulkadarik, eta ez zuela berriz idatziko poemarik harik eta bulkada hori berriz sentitu arte. Berak zioen arriskurik gabe idaztea baliorik gabeko literatura batekin aseguru-kontratu bat sinatzea dela.\nZorionekoak gu, irakurleok, poesia idazteari utzi zionean, besteak beste ipuin-liburu hau idatzi baitzuen Bachmannek.\nEskerrik asko denoi, bihotzez, eta, bereziki, Ingeborg Bachmanni.


Sugar Free Light Soy Sauce betetzeko makina - TopFillers\nHasiera / Betetzeko makinak / Sugar Free Light Soy Sauce betetzeko makina\nGrabitate denbora betetzeko makina hau aparra izan dadin bereziki diseinatutako produktua, esaterako: beira garbitzailea, xaboi likidoa eta abar.\n(1) PLC kontrolatua, ukipen-pantaila atsegina.\n(2) Marka ospetsua erabiltzen duten osagai elektriko eta pneumatikoak makinen kalitatea eta bizitza luzeko zerbitzua bermatzeko.\n(3) urperatzeko urpekaritza funtzioa aparra izan daiteke.\n(4) hezetutako pieza guztiak SS316-rekin eginda daude.\n(5) Betetze-buru osoak ez ezik, betetzeko buru bakoitza ondo moldatu daiteke hurrenez hurren.\n(6) Botilen sarrerako zenbaketa, betetze kuantitatiboa, botilen irteeraren kontaketa eta mugimendu larriak automatikoki egin daitezke.\n(7) Egitura sinplea, funtzionamendu erraza, zarata txikia, exekutatzen fidagarria, betetze zehatza.\nontzi likidoetarako egokia: sagar ozpina, soja saltsa, ozpina, arrain saltsa soja saltsa eta abar ...\n1: botilen forma desberdinetarako: biribilak, lauak eta abar mota desberdinetako botiletarako, betetzeko makina bana dezakete. Ez dute ordezko piezarik aldatu beharrik ...\n2: ez da jaregin, betetzeko makina kopia eskubidea dugu ziurtatu betetzerik ez dagoela ziurtatzeko (jareginik badago, soja saltsak botilak zikinduko ditu)\n3: korrosiva anti-soja saltsa korrosiboa da, nahiz eta denbora luzez erabili ondoren altzairu herdoilgaitza korrosiboa izango da. Erabiltzen dugun materiala, kontaktu zati guztia SS 316L, ziurtatu makinak ongi funtzionatzen dutela\n4: CIP depositu likidoaren depositua, janariarentzat, estandarra besteena baino altuagoa da, ezin du angeluarekin, eta depositua betetzen ari da CIP baldintza estandarra\n5: aparra, aparra saihesteko urpekaritza ez ezik, aparra apurtzea ziurtatzeko beste modu berezi batzuk ere baditugu.\nbetetzeko gama: 50ml -1000ml 1L -5L edukiera: 100ml 5000BPH 500ml 4000BPH 1000ml 35000BPH\nTeknologia handiko betegarriko ekipamendua da, kontrolagailu programagarriaren PLC mikroordenagailuetan eta argazki elektrizitatearen transdukzioko ekintza pneumatikoan integratzen dena. Makina bereziki egokia da janarirako. Adibidez: espiritu zuria, soja saltsa, ozpina, ongailua, landare olioa, almibarretan, ur minerala, likido jangarria eta baita likido kimikoa ere. Betetze neurketa zehatza du; ez dago burbuila eta tanta. 25 eta 1000 ml bitarteko mota guztietako botilak (botila irregularrak barne) betetzeko egokitzen da.\nsoja saltsarako eta ozpina lortzeko, horrelako likido betegarriaren betegarria, bota gabe, betetze maila zehatzarekin\nurpekaritza funtzioa betetzean aparra txikitzeko\nbi betetze abiadura, betetze azkarra eta betetze motela\n1, Diseinu aurreratua\n1.1 Ontziaren tamaina desberdinak betetzeko makinak, gutxienez, betetze-neurriak alda ditzake.\n1.2 Betetzeko zirkulu laburra, ekoizpen ahalmen handia.\n1.3 Betetzeko zirkulua aldatzea, ekoizpen ahalmen handia.\n1.4 Erabiltzaileak betetze-bolumena aukeratu dezake eta betetze-buruak erabaki ditzake produkzio-ahalmen bakoitzeko.\n1.5 Kolore hunkigarrien pantaila, produkzioaren egoera, funtzionamendu prozedurak eta betetzeko moduak bistaratu ditzake, mahaiko helburua, funtzionamendu erraza eta mantentze egokia.\n1.6 Betetze-buru bakoitza botila-ahoa estaltzeko gailu batez hornituta dago, injektatzeko materiala behar bezala ziurtatzeko.\n2. Betetzeko modu bakarra\n2.1 Botilen elikadura zuzena eta botilak deskargatzea taldean hautatuz, betetze funtzioa luzatu, forma guztietako ontziak betetze eraginkorra lortzen da.\n2.2 Gasa betetzeko balbula aurreratuak erabiliz, ziurtatu betetze prozesua ez erortzea eta ez drogatzea.\n2.3 PLC software laguntza gogorragoak direla eta, betetze-operazio aproposa gauzatu daiteke.\n2.4 Pertsona-makina interfaze lagungarria, eragiketa guztiak kolore pantailan ukitzen dira.\n3. Neurketa-kontrol zehatza\n3.1 Neurri desberdinak betetzea konturatzeko betegarri finkoa erabiltzea.\n3.2 Balbula pneumatikoen betetze-denboraren zehaztapena 0,01 segundokoa izan daiteke, neurketaren doitasun-kontrola% 1 barruan koka dezake, materialen alferrikako galera gutxitzeko eta eraginkortasun ekonomikoa hobetzeko.\n3.3 Betetze-buru bakoitzaren neurketa banaka egokitu daiteke betetze neurri bera egiteko.\n3.4 Makinak funtzio hau ezarri du: botilak elikatzeko programa zenbatzen du, ez du botila ez dagoenez edo zenbaketa aurrez zehaztutako posizioa lortzen ez duen bitartean, kontagailuak botila kopurua berdina dela erregistratzen duenean bakarrik hasi daiteke. ezarpen-betetze zenbakia.\n3.5 Betetze-bolumenaren zati bat edo gehiago, hasieran behar den betetze-bolumenera egokitu daiteke eta, ondoren, mikro doikuntza, betetze neurketa egokia lortzeko.\n1 Abiadura 4500-3000 botila / h\n2 Betetze-eremua 100-1000ml\n5 Airearen presioa 6-7kg / cm ²\n6 Airearen kontsumoa 0.5m³ / minutuko\n8 Beste gailu batzuen potentzia-tasa 5.5kw (aircompressor)\n10 Kontagailuaren tamaina 2200 × 870 × 1900mm\nNO. ITEM HORNITZAILE Marka\n3 Botilako argazki sentsorea Japonian OPTEX\n4 solenoideen balbula Taiwan shako\n5 Maila botoia USA JOHNSON KONTROLAK\n6 angeluko eserlekua jointed Burkert\n7 Beste zatiak Taiwan Airtac\n8 Pizteko botoia France Schneider\n10 maiztasun bihurgailua France Schneider\n11 botila garraiatzeko motorra Txina Huangyan\n12 Abiadura erreduktorea Txina Jiao xing\n13 Relay Japonian Omron\nAplikazioa: Jantziak, Edariak, Kimika, Lehengaiak, Elikagaiak, Makineria eta Hardwarea, Medikua\nTentsioa: 220V 50HZ\nJatorrizko lekua: Shangahi, Txina (Mainland)\nNeurria (L * W * H): 2200 * 870 * 2300mm\nPisua: 650 kg\nZiurtagiria: ISO CE CCVO SONCAP\ngorputzeko materiala: SS 304\nharremanetarako zatia: SS 316\nPiper saltsa betetzeko makina osoa\nPizza saltsa betetzeko makina automatikoa


Belgikak Valtonyc Espainiaratzea baztertu du 2018ko irailaren 17an\nhiru urtera kondenatuta\nAzken eguneratzea: 2018/09/17 11:42 (UTC+2)\nMallorcako abeslariaren abokatuek azaldu dutenez, epaileak ondorioztatu du Valtonyci egozten zaizkionak ez direla delitu Belgikan, eta adierazpen askatasunaren baitan kokatu behar direla haren hitzak.\nValtonyc rap kantaria ez Espainaratzea erabaki du Belgikako justiziak\nBelgikako epaile batek Josep Miquel Arenasen, Valtonyc izenarekin ezaguna den rap-abeslariaren, kontrako euroagindua ez onartzea erabaki du. Terrorismoa goratzeagatik, Koroa iraintzeagatik eta mehatxuengatik hiru urteko kartzela zigorra ezarri zioten Mallorcako abeslariari.\nDefentsa abokatuek azaldu dutenez, epaileak ondorioztatutakoaren arabera, Espainiak Valtonyci egozten dizkionak ez dira delitu Belgikan, eta, hori dela eta, baztertu egin du eskaera. Abokatuen hitzetan, erabakia "kolpea" da Espainiako justiziarentzat.\n"Epaileak estradizioa baztertzeko ebazpen arrazoitua eman du. Suposatzen dugu Belgikako Fiskaltzak helegitea aurkeztuko duela, baina, epailearen ustez, Valtonycen hitzak adierazpen askatasunaren baitan kokatu behar dira, eta abestiek ez dute eduki kriminalik", esan du Gonzalo Boye abokatuak.\nAbokatuaren hitzetan, abeslaria ezin da Espainiara itzuli, horren kontrako zigorra indarrean dagoelako.\n"Azkenean arrazoia eman digute, gaurkoa egun handia dela uste dut", adierazi du Boyek. Abokatuaren esanetan, Espainiako Justiziak "estandar demokratikoak aplikatuko balitu ez litzateke egoera lotsagarri hau gertatuko".\nFiskalak 30 egun ditu helegitea aurkezteko\nSimon Beckaert abokatuak azaldu duenez, "orain fiskalaren erabakiaren zain egon behar gara". Fiskaltzak hilabeteko epea du erabakiaren kontra egiteko.\nAbeslariak sentimendu gazi-gozoa duela aitortu du. Alde batetik, "pozik" dago ez dutelako Espainiaratuko, baina, beste alde batetik, "triste" dagoela onartu du, "Espainiako Estatuan horren moduko beste kasu batzuk daudelako eta ez dutelako Belgikara etortzeko aukerarik".\n"Europako Giza Eskubideen Auzitegira jo, aurrekaria ezarri eta Espainian adierazpen askatasunik ez dagoela frogatuko dugu", erantsi du.\nValtonyc Gante hirian bizi da ekainetik, kartzelara sartzeko epea bete baino lehen Belgikara joan baitzen. Espainiak hura bilatu eta atxilotzeko agindua eman zuen, eta Belgikako epaileak behin-behinean aske utzi zuen, euroaginduaren inguruko erabakia hartu bitartean.


Arconada: “Igotzeko aukera dezente dago, baina liga luzea da” | euskaljakintza\nArconada: “Igotzeko aukera dezente dago, baina liga luzea da”\nBy izaskungs on 2009(e)ko abenduak 10 in elkarrizketak, kirola, solasean\nEgia esan, horren azkar izan zen, non egoera neure egiteko denborarik ere ez nuen izan. Larunbatean berarekin hitz egin, eta astelehenean bertan jarri genuen hitzordua. Urduri nengoen, ez bainekien elkarrizketa nola egin, ezta zer galdetu ere. Gurasoak nituen atzetik, etengabe aholkuak ematen. Bazirudien ni baino aztoratuago zeudela; izan ere, gazte denboran izandako idolo moduko bat zen beraientzat. Lagun bati eskatu nion laguntza, ni lasaitzeko gehienbat (aitak ez baitzidan horretan asko laguntzen). Beraz, abiatu ginen aita, laguna eta ni kotxez Donostiara. Bidean gindoazela, auto-ilara batek harrapatu gintuen. Ni gero eta urduriago jartzen hasia nintzen, baina deitu eta lasai egoteko esan zigun, ez zeukala presarik eta. Bere etxera joan ginen elkarrizketa egitera. Egongelan eseri, kamara martxan jarri eta elkarrizketarekin hasi ginen.\nPentsatzen dut denek jakingo duzuela Arconada nor den. Ez dakienarentzat,Â esan beharra dago “Real Sociedad futbol taldeak izandako atezainik onena izan dela, eta taldearen lorpen esanguratsuenak bera jokalari zeneko garaikoak direla. Gainera, urte dezentetan izan zen Espainiako selekzioko atezain titularra. Wikipediak hauxe dio berari buruz:\nMunduko atezainik onenetakoa izan arren, Errealarekiko fideltasuna erakutsi zuen, bere karrera osoa talde honetan eman zuelarik. Honetaz gain, 68 partidu jokatu zituen Espainiako selekzioarekin. Bai zelaian eta bai zelaietatik kanpo erakusten zuen karisma zela-eta, futbol zaletu askoren idoloa zen.\nZalego txuri-urdinaren artean ezaguna egin zen honako esaldi hau: “No pasa nada, tenemos a Arkonada”\nLehenik eta behin, zure hastapenak aipatu nahi nituzke. 16 urterekin sinatu zenuen kontratua Realarekin, eta, hori baino lehenago, Lengokoan jokatzen egon zinela jakin izan dut. Txikitatik jakin izan zenuen futbolalari izan nahi zenuela? Eskolan hasi nintzen, mutiko guztiak bezala, kirol guztiak eginez. Nire garaian, kirol jakin batzuetan arituz gero, abantaila batzuk zenituen: puntu erdia ematen zizuten matematikan atletismoa eginez gero… Eta, orduan, nik denetatik egiten nuen. Eskolan atletismoko taldean nengoen, baita futbolekoan ere. Agian, atezain jartzen ninduten lurrera botatzeko beldurrik ez nuen bakarra nintzelako, lurra zementuzkoa edo harri-txintxarrekoa zela kontuan hartu behar baita! Atezain modura jokatzen hasi nintzen, eta oso gustuko nuen. Ondoren, hondartzara pasa nintzen Lengokoa taldearekin. Hondartzan jokatzen egon nintzen denboran, ez zeuden orain bezala horrenbeste maila: alebin, kadete, infantil, jubenil… Garai hartan, erregionalean edo hirugarren mailan jokatzera pasatzen zinen zuzenean. Eta, beraz, 16 urterekin Realean jokatzen hasi nintzen eta hortik Sansera pasatu nintzen.\nGoi mailako ikasketak hasi, eta segituan debutatu zenuen Realean. Alde batetik, entrenamenduak eta partiduak eta, bestetik, ikasketak eta azterketak. Nola uztartu zenituen biak? Ez zen erraza izan Realean debutatzea; izan ere, beste bi atezain zeuden garai hartan: Urrutikoetxea eta Artola. Egia esan, zail samar izan nuen. Urruti ordezko zegoen selekzio absolutuan, eta bi urtez gutxi gorabehera egon nintzen Sansen. Esnaola Betisera joan zenean, errealera joan nintzen hirugarren atezain bezala. Egia esan, hasiera gogorra izan nuen, nik uste bainuen zaila izango nuela jokatzeko. Urrutiren lesio baten ondorioz, Artola hasi zen jokatzen. Ordezko nengoenez, biziago nengoen. Artola Bartzelonak fitxatu zuen, eta ordezko bezala jarri ninduten ni Urruti osatu zenean. Orduan, Urrutiri postua kendu, eta jokatzen hasi nintzen. Esan behar da gogorra egin zitzaidala.\nIkasketei buruz, txikitatik nire aitak esaten zidan, lehenengo, ikasturtea gainditu behar nuela. Ez banuen gainditzen, hondartzan egon nintzen garaiaz eta jubeniletako garaiaz ari naiz hitz egiten, ez zegoen futbolik; beraz, denak gainditzen nituen. Gero ikasten jarraitu nuen, baina egia da gero eta zailagoa egiten zitzaidala. Reala, bidaiak, selekzioa, olinpiadak, kontzentrazioakâ€¦ korapilatzen joan zen dena. Karrera bat ikasi nuen, baina bosgarren urtean geratu nintzen.\n79-80 denboraldian, liga irabaztekotan egon zineten; azken momentura arte, ordea, ez zen argitu zein izango zen irabazlea. Denboraldi bikaina eginda gero eta 32 partidutan inork zuek menperatu gabe egon ondoren, golpe gogorra izango zen liga ez lortzea, ezta? Nola bizi izan zenuen, horrenbeste esfortzuren ondoren, garaipena eskuratu ez izana? Gogorra izan zen. Reala talde umila zen eta jarraitzen du izaten, baina garai hartan liga lehiatzea pentsatu ere ezin genuen gauza zen. Denboraldi pare bat ondo jokatzen genbiltzan eta UEFA Koparako sailkatu ginen. Egia esan, ez genuen espero maila horretan egotea. Partiduak irabazten joan ginen. Garai hartan, puntuazioa ez zen gaur egungoa bezalakoa: irabazteagatik bi puntu eskuratzen ziren, eta berdintzeagatik bat. Irabazten, berdintzen, irabazten, berdintzen… gindoazen eta aukerak genituela ikusi genuen, titulua ia-ia gure eskuetan zegoela. Madrilen Real Madrid taldearen aurka jokatu genuen partidua izan zen giltza. Haiek bigarren postuan zeuden eta gu 0-2 gindoazen irabazten. Orduan, Santiago Bernabeun beti gertatzen diren gauzak hasi ziren gertatzen: bost minututan arbitroak penalti bat adierazi, gol bat sartu, jokalari bat kanporatuâ€¦ ikustekoa izan zen! Hor aukera on bat izan genuen. Bigarrena, ligako azkenaurreko partiduan, Sevillaren aurka. Ilusio handia zuen talde gazte baina esperientziarik gabea ginen. Azkenean, ezin izan genuen partidua irabazi, eta, zoritxarrez, ia-ia eskuetan genuen tituluak ihes egin zigun.\nHurrengo denboraldiaren hasieran kostatu zitzaizuen erritmoa hartzea, baina azkenean lortu zenuten. Nola eragin zizuen aurreko denboraldiko esperientziak? Denboraldiaren hasiera bigarren titulua lortu genueneko haren antzekoa izan zen: bigarrenak, hirugarrenak… gindoazen. Talde ona genuen, osatuagoa eta esperientzia gehiagorekin; ez genuen uste, ordea, titulua irabaziko genuenik Madril eta BarÃ§a hor zeuden eta. Azkenean, atzean gelditu ziren, eta azkeneko partidua iritsi eta irabazteko aukera genuela ikusi genuen. Luzea egin zitzaigun, deskontu-denboran izan baitzen; halere, azkenean irabazi ahal izan genuen. Agian, hori guztia gertatu zitzaigun sailkapenaren goialdean ezin izango genuela egonpentsatzen genuen urtean.\nTaldeko sentimenduaz gain, zer sentitu zenuen gol gutxien sartu zioten atezaina izatean eta Zamora Trofeoa jasotzean? Zalantzarik gabe, taldeko lana da; halere, hiru Zamora Trofeo jarraian jasotzeak kasualitate hutsa ez dela pentsarazten dizu. Talde lana da, eta zuretzat atsegina da aipamen berezi hori jasotzea eta urtero erakustea. Beste urte batzuetan ere izan nintzen bigarren postuan. Hala ere, gure jokatzeko erari erreparatuta, ez ginen erasoan jokatzen zuen taldea. Zergatik? Ez genituelako nahikoa baliabide eta jokalari kopuru mugatua genuelako. Zirkunstantzia jakin batzuengatik Zamora saria lortu ahal izan nuen.\nFutbolaria izan zinen garaian, hainbat sari lortu zenituzten. Zein izan zen poz handiagoz hartu zenuena? Nire ustez, bizitzan askotan gertatu zaidan bezala, lehenengo titulua. Bigarrena ere bainaâ€¦Baita Kopako titulua ere, lehenengo Kopako titulua izan zelako. Hala ere, poz handiagoz hartu genuena, zalantzarik gabe, ligakoa izan zen, denboraldi osoan izandako erregulartasunarengatik jasotako titulua izan zelako. Eta, egian esan, aurreko urtean gertatutakoa eta gero, aukera hori gehiago izan behar ez genuela pentsatzen genuelako.\nImajinatu partidu batean zaudela eta azkeneko penaltia jaurti behar dutela. Garaipena azken jaurtiketa horren menpe dago. Behin baino gehiagotan egongo zinen egoera horretan, noski. Zer sentitzen zenuen momentu horietan? Momentu horietan, ezagutzen ez nuen talde bat salbuespen, beti jakiten nuen zein aldetara jaurtitzen zituzten penaltiak. Nik ikasita nezukan ligako jokalari guztiek jaurtitzen zituzten penalti guztiak. Estudio Estadio guztiak ikusi eta irudi guztiak ondo aztertzen nituen. Gauzak horrela, nik banekien Danik edo Schusterrek edo beste edozeinek nora jaurtitzen zituzten penaltiak. Horretaz gain, jaurtitzen zituzten penalti kopurua ikasia nuen, zein zen emaitza penaltia jaurtitzerakoan… Izan ere, ez da gauza bera jaurtitzea penalti bat berdinduta zoazenean edo 4-0 irabazten zoazenean. Azken kasu honetan, lasaiago, erlaxatuago jaurtitzen da. Adibidez, Kopako finalean bostak asmatu nituen: bat gelditu egin nuen eta besteak kanpora jaurti zituzten. Uste dut laugarrenerako jada txapeldunak ginela. Garbi dago profesionala bazara, prest egon behar duzula horretarako. Nik banekien gure aurkako taldekoek nora botako zituzten penaltiak, nire lana zen hori jakitea. Noski, sartu zizkidaten penaltiak; halere, asko gelditu egiten nituen, batez ere ikasita joaten nintzelako.\nLesio gutxi izan bazenituen ere, 85-86 denboraldian bat larria izan zenuen; ezin izan zenuen jokatu. Gogorra izan al zen zuretzat zure taldekoak zelaitik kanpo ikustea? Kirol bat egiten duzunean, gogorrena denboraldi-aurrea izaten da; izan ere, hilabete bat oporrak izan ondoren, entrenatzen hasten zarenean hasten dira urradurak, gihar-minak, nekea… Gainera, entrenatzaile berri batekin hasten zara, eta bere konfiantza irabazi behar duzu. Ligako lehenengo partiduan lesionatu nintzen, bi hilabete gogor lan egiten aritu ondoren. Lehenengo partiduan, gaizki zapaltzeagatik, belauna puskatzea eta zazpi hilabetez jokatu gabe egotea gogorra eta luzea izan zen.\nFutbola utzi zenuenean, zaila izan zen kirolariaren bizitza atzean uztea, entrenamenduak eta partiduak, eta bizitza berri batera ohitzera? Bai, zaila da; ez bazaude apur bat prestatuta, ez da erraza. Azkenean, nekagarria bidaiak, kontzentrazioakâ€¦ dira. Martxoan edo apirilean bukatzeko irrikaz egoten zara. Nik argi neukana zen, kirola uztean, ez nuela entrenatzaile edo kirol zuzendari izan nahi. Ohituta nengoen jokatzera, eta beste guztian ez nuen nire burua ikusten. Nik ikasketak nituenez, enpresen munduan sartu, eta pixkanaka dinamika batera ohitzen joan nintzen. Horrek futbolaz ahaztera eramaten zaitu; bestela, egun osoa oroitzapenetan ematen duzu eta egin ezin dituzun gauzei begira egoten zara.\nKirolari dagokionez, zein izan da zure unerik onena? Beti daude onak, eta, gainera, hobe da beti une on horiez gogoratzea. Pentsa, lau urte nituenetik aitarekin Atotxa futbol zelaira joaten nintzen partiduak ikustera. Beraz, hainbeste aldiz Sanse eta Reala ikusi ondoren, izugarria da Sansen jokalari bezala hastea, zer esanik ez gero Realarekin hastea, olinpiadak, selekzio absolutuaâ€¦ Ez duzu pentsatu ere egiten horra hel zaitezkeenik, baina pixkana-pixkanaka helburuak lortzen zoaz eta, horiek bete dituzula ikusten duzunean, gogor aritzen zara areagokoak erdiesteko.\nZein izan da zure gelditurik onena ? Asko ditut gogoan; dena den, batzuk aipatzearren: Errege Kopako penaltia, Quiniri Atotxan eginikoa, Schusterri ere Atotxan gelditutakoa… Baloratzekoan, garrantzitsua da momentuko zailtasunak kontuan izatea. Ni ohartzen nintzen egindakoaz telebistan ikusita gero; izan ere, baloia jaurti behar dutenean, ezin duzu pentsatu nora bidaliko duten, konturatzerako lurrean baitzaude. Orduan, ni gero ohartzen nintzen. Zergatik botatzen nintzen hara edo hona? Bada, neurri handi batean erreflexuek agintzen zidatelako, entrenamendu ohiturek…\nBehin baino gehiagotan pentsatuko zenuen â€œbat-batean desagertuko banintz…“? Askotan eta, gehienbat, lesioekin eta gol bereziren batekin. Adibidez, Bertinik gola sartu, Sevillaren aurka, eta horrekin ligako titulua galdu genuenean; Eurokopako golaâ€¦Jokabide batzuk, atezain bezala, oso esanguratsuak dira eta, ezinbestean, zure gain hartu behar dituzu.\nPoztuko zintuen Palopek Eurokopan egin zizun omenaldiak… Zalantzarik gabe norbaitek zu aintzat hartzea beti da pozgarria. Hala ere, ez dira bakarrik mota horretako errekonozimenduak kontuan hartu beharrekoak. Oso atsegina da kaleko jendeak esaten dizunean zein ondo pasatu duen zu jokatzen ikustea. Benetan pozgarria da pentsatzea zuk zerbait egin zenuela, eta egindako horrekin jende askok gozatu zuela.\nPentsatzen dut Realekoa izanda, partiduak ikusten jarraituko duzula. Aurten, talde ona osatu dutela esaten dute. Lehenengo mailara igotzeko aukerarik badutela pentsatzen duzu ? Begira, liga oso luzea da, uste dut 42 partidu direla, eta aurkari batzuk ere lehenengo mailatik jaitsi dira; beste batzuk, berriz, indartu egin dira fitxaketa interesgarriekin; beste batzuek dirua dute, Cartajena kasu. Oraintxe arte ia inork ez zuen ezagutzen, baina enpresari batek diru dezente ipini du eta fitxaketa interesgarriak egin dituzte.. Gure kasuan, nik uste dut ilusio handia duen jende gaztea dagoela; gauzak oso argi dituen presidente bat, Jokin Aperribai… Nire ustez, saiatu beharra daukagu oraintsuko iraganaz ahazten, non Realak erakutsi zuen irudia ez zen berea. Nik uste dut aukera dezente dagoela; dena den, lehen esan dudan bezala, liga luzea da.\nEta horrelaxe amaitu genuen elkarrizketa. Nire aldetik, eskerrak eman nahi dizkiot Arconadari bere etxeko ateak zabaldu eta tarte hau eskaintzeagatik. Niretzat erronka handia zen, baina, bere gertutasunari esker, lasai eta eroso sentiarazi ninduen. Esker mila, Luis Miguel, zure bizipenak gurekin partekatzeagatik!\nArconada euskaljakintzan from Maite GoÃ±i on Vimeo.\nOrdiziako Jakintza ikastolako euskaljakintza 5eko Izaskun GaztaÃ±agak Realeko atezain ohi Arconadari egindako elkarrizketa\nView all posts by izaskungs →\narconada, elkarizketa, kirola, solasean\nVI. Irakurri eta oparitu euskaraz\nIzurrite berria gure artean!\n5 Responses to Arconada: “Igotzeko aukera dezente dago, baina liga luzea da”\nEuge 2009(e)ko abenduak 12 at 1:27 pm #\nEpa! Kaixo. Atsegin dut Arconadaren elkarrizketa hau irakurri izana. =D>\nHemen ipintzen dizuet Arconadari buruzko aurkitu dudan blog-aren\nEuge 2009(e)ko abenduak 12 at 2:10 pm #\nKaixo berriro!! Ikusi Arconadaren bideo hauek.\nNolako arrakasta izan zuen.. Coca Cola-ko iragarki bat egiteko:\nonlinefreeslots.eu 2014(e)ko otsailak 14 at 8:25 pm #\nI’ve found out so far. But, what in regards to the bottom\nTweets that mention euskaljakintzaÂ» Blog Archive Â» Arconada: â€œIgotzeko aukera dezente dago, baina liga luzea daâ€ -- Topsy.com - 2009(e)ko abenduak 10\n[…] This post was mentioned on Twitter by iturri, Maite GoÃ±i, Maite GoÃ±i, Irune Aguirre, Euskal blogosfera and others. Euskal blogosfera said: Euskal blogosferan: Tokikom, tokiko hedabideen marka bateratua eta agregatzailea http://bit.ly/7Z3fqk […]\nuberVU - social comments - 2009(e)ko abenduak 12\nThis post was mentioned on Twitter by euskaljakintza: Ze tipoa! Pila bat gustatzen zitzaidan (ta zait) 🙂 RT @macmikel: Txikitako heroia RT: @euskaljakintzan Arconada: http://bit.ly/8zA7W4…


Sexcles - Wikipedia, entziklopedia askea.\n45°02′49″N 2°00′29″E / 45.0469°N 2.0081°E / 45.0469; 2.008145°02′49″N 2°00′29″E / 45.0469°N 2.0081°E / 45.0469; 2.0081\nCamps-Saint-Mathurin-Léobazel, Goulles, Hautefage, Mercœur, Saint-Bonnet-les-Tours-de-Merle, Saint-Geniez-ô-Merle eta Saint-Julien-le-Pèlerin\n113 (%48.3) 121 (%51.7)\nSexcles (frantsesez eta ofizialki: Sexcles) Okzitaniako udalerri bat da. Administratiboki Frantziako Corrèze departamenduan dago, Akitania Berria eskualdean. 2013an 240 biztanle zituen.\n2007an Sexcles udalerrian erroldatutako biztanleak 223 ziren. Familiak 104 ziren, horien artean 32 pertsona bakarrekoak ziren (24 bakarrik bizi ziren gizonak eta 8 bakarrik bizi ziren emakumeak), 40 seme-alabarik gabeko familiak ziren, 20 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 204 etxebizitza zeuden, 108 familiaren etxebizitza nagusia ziren, 64 bigarren erresidentzia ziren eta 31 hutsik zeuden. 198 etxeak ziren eta 6 apartamentuak ziren. 108 etxebizitza nagusietatik 96 bere jabearen bizilekua ziren, 8 alokairuan okupaturik zeuden eta 4 doan lagata zeuden; 7 etxek bi gela zituzten, 16 etxek hiru zituzten, 22 etxek lau zituzten eta 63 etxek bost zituzten. 96 etxek euren parking plaza propioa zuten azpian. 44 etxetan ibilgailu bat zegoen eta 52 etxetan bat baino gehiago zituzten.\nSexcles udalerriko biztanleria-piramidea 2009an .\n2007an lan egiteko adina zuten pertsonak 119 ziren, horien artean 79 aktiboak ziren eta 40 inaktiboak ziren. 79 pertsona aktiboetatik 76 lanean zeuden (45 gizon eta 31 emakume) eta 3 langabezian zeuden (1 gizon eta 2 emakume). 40 pertsona inaktiboetatik 23 erretiraturik zeuden, 4 ikasten zeuden eta 13 "bestelako inaktibo" gisa sailkaturik zeuden.\n2009an Sexcles udalerrian 113 unitate fiskal zeuden, 232,5 pertsonek osaturik. Pertsona bakoitzeko diru-sarrera fiskalaren mediana urteko 12.351 euro zen.\n2007an zeuden 15 komertzioetatik, 1 erauzte enpresa zen, 2 janari enpresak ziren, 3 bestelako produktu industrialen fabrikazioko enpresak ziren, 5 eraikuntza enpresak ziren, 2 garraio enpresak ziren, 1 finantziazio enpresa zen eta 1 administrazio publikoko enpresa zen.\n2000. urtean Sexcles udalerrian 20 nekazaritza-ustiategi zeuden, 752 hektarea erabiltzen.\nHautefage (4,0 km)\nLa Chapelle-Saint-Géraud (4,4 km)\nSaint-Bonnet-les-Tours-de-Merle (4,5 km)\nGoulles (5,7 km)\nMercœur (6,0 km)\nSaint-Julien-le-Pèlerin (6,4 km)\nCamps-Saint-Mathurin-Léobazel (7,3 km)\nArgentat (7,5 km)\nSaint-Cirgues-la-Loutre (7,9 km)\nBNF: 15249895x (data)\nOrriaren azken aldaketa: 10 apirila 2022, 00:30.


Tourrean baleude bezala | Kirola | Berria\nTourrean baleude bezala\nPogacar esprintean gailendu zaio Roglici Ermualden, buruz buru lehia estua izan ostean. Beste lau segundo kendu dizkio liderrari gainsariekin, eta 20 segundora du orain. Landa bosgarren izan da\nPrimoz Roglic eta Tadej Pogacar garaipena osatzen ageri da atzo, Ermualden. MARISOL RAMIREZ / FOKU Tamaina handiagoan ikusi\nItzulia biren kontua da. Hala erakutsi zuten atzo Tadej Pogacarrek (UAE) eta Primoz Roglicek (Jumbo Visma), Ermualdeko horma bortitzean amaitu zen etapan. Lasterketako bi txirrindularirik indartsuenak dira, eta ikuskizun aparta eman zuten amaierako malda pikoetan %23ko pendizeko tarteak zeuden ia lau kilometroko igoeran, iazko Frantziako Tourreko irudiak gomutara ekarriz. Pogacarrek hiru erritmo aldaketa egin zituen, liderra atzean utzi nahian, baina ez zuen halakorik lortu. Irabazi egin zion esprintean, hori bai, eta 20 segundora hurbildu zitzaion sailkapen nagusian. Azken bi etapetan zortzi segundo kendu dizkio gainsariei esker. Mikel Landa (Bahrain) koska bat beherago egon zen: bosgarren bukatu zuen, esloveniarrengandik bost segundora. Arabarrarekin batera helmugaratutako Alejando Valverdek (Movistar) osatu zuen etapako podiuma.\nEuskaltel-Euskadi taldebururik gabe gelditu zen herenegun, Mikel Bizkarrak ezker lepauztaia apurtu baitzuen, erorita. Bada, kolpetik altxatu nahirik, Gotzon Martin sartu zuen atzo ihesaldian. Caja Ruralek, berriz, Oier Lazkano bidali zuen aurrera. Hura zen ihesaldiko txirrindularirik gazteena, 21 urterekin. Kern Pharmak ere gaztetasunaren alde egin zuen apustu, ekimena Roger Adria kataluniarraren esku utzita. Haietaz gainera, beste lau ziklistak egin zuten ihes tropeletik: Mikkel Honorek (Deceuninck), Felix Gallek (DSM), Larry Warbasek (AG2R) eta Dani Navarrok (Burgos).\nTropelak bidea egiteko baimena eman zien lasterketaren lehen zatian, eta zazpi minututik gorako aldea lortu zuten. Tarte horretan, hirugarren mailako Altube eta Tejera igo zituzten, eta bietan Lazkano igaro zen buruan. Alabaina, berriketak amaitu egin ziren onenen multzoan azken 80 kilometroetan sartzean. Izan ere, helmugako gainsarien balioaz jakitun ziren hautagaien taldeak. Etapa garaipenak berak ere arduratzen zituen, inoiz igo gabeko pareta batean baitzegoen helmuga. Israel, Bike Exchange eta Education First izan ziren erritmoa bizitzeko erantzukizuna hartu zuten lehenak, Michael Woods, Esteban Chaves eta Sergio Higuitaren aukerak jorratze aldera. Geroago, Landaren Bahrain eta David Gauduren Groupama batu zitzaizkien.\nHori horrela, iheslariak abantaila galduz joan ziren pixkanaka: 60 kilometroren faltan, bost minutu baino gutxiagora zuten jada tropela, eta 40ren faltan, hiru minutu eskasera. Adam Yates (Ineos) moztuta gelditu zen une batez, baina behin hura tropelera itzulita, abiada bizitu egin zuen Ineosek. AG2R ere agertu zen buruan. Ihesaldiaren itxaropena lausotzen hasia zen, eta, Laudiora bidean, Lazkanok bakarkako ahalegina egin zuen, helmugatik 27 kilometrora. Protagonista izan nahi zuen etxeko etapan. Malkuartura lasterketa buruan iristea zen gasteiztarraren erronka, eta iheskideekin minutu erdiko tartea zabaldu zuen. Ziztu batean zetorren, ordea, onenen multzoa, eta doi-doi lortu zuen helburua Lazkanok; mendateko lehen aldapetan harrapatu zuten. Israelek hartu zuen ekimena bi kilometro pasotxoko igoera motz eta pikoan lehen kilometroan %11tik gorakoa zen pendiza.\nRoglicen defentsa irmoa\nMaldan gora ez, jaitsieran egin zuen Landak taldea luzatzeko saiakera. Arriskatzeko gogoa zuen, eta bihurgune batean apur bat atera zen errepidetik. Geroago, lurrera joan zen Woods, eta ezerezean gelditu, hortaz, haren taldeak eginiko lan eskerga. Behin Ermualdera iritsita, erasora jo zuen Pogacarrek. Hiru ahalegin egin zituen: 2,6 kilometrora bata, 2,1era bestea, eta 1,5era azkena. Hiru aldietan, soilik Roglicek hartu ahal izan zion gurpila. Itxuraz behintzat, aise erantzun zien liderrak herrikidearen erasoei. Pareta gogorrak kadentzia handiz igotzen ditu, halako aldapetan batere ohikoa ez den bizitasunarekin. Normalena gorputza bihurritu behar izatea zen. Horrela ibili zen Landa, esloveniarrak harrapatu nahian. Lortu zuen haiekin bat egitea, Yates, Gaudu eta Valverderekin batera, baina azken kilometroan bakarrik gelditu ziren berriro Roglic eta Pogacar, liderrak erritmoa aldatu eta gero.\nBukaerak beheranzko joera zuen, eta oso teknikoa zen. Irabazteko, funtsezkoa zen buruan izatea. Pogacar nagusitu zen kokapenaren lehian, eta harentzat izan zen, horrenbestez, etapa. Ez zen alde handirik egon: hogei segundoren barruan izan ziren lehen hamar sailkatuak. Galtzaile nagusiak, Borako Maximilian Schachmann eta Emanuel Buchmann, eta Astanako Ion Izagirre eta Jakob Fuglsang izan ziren, minutu erditik gora galduta. Sailkapen nagusian, aurrera egin zuten Landak eta Pello Bilbaok (Bahrain): zazpigarren eta zortzigarren daude orain, minutu bateko eta 1.08ko atzerapena dutela, hurrenez hurren.\nLaugarren etapa jokatuko dute gaur, Gasteiz eta Hondarribia artean. 189 kilometroko lana egin beharko du tropelak, eta amaieran Jaizkibel eta Erlaitz kateatuko ditu, Donostiako Klasikoan igo ohi diren bi mendate. Lehia bizia izango da berriro oilarren artean.


Donostia Zinemaldia :: “Gazteek zinemaz gozatu baino gehiago kontsumitu egiten dute”\nHemen zaude: Lehen orrialdea > 67. Edizioa 2019 > Zinemaldiaren Egunkaria\t> “Gazteek zinemaz gozatu baino gehiago kontsumitu egiten dute”\n“Gazteek zinemaz gozatu baino gehiago kontsumitu egiten dute”\nMARK ADAMS NEW DIRECTORS\nMark Adams Edinburgoko Zinema Jaialdiko zuzendari artistikoa da. 2015ean egin zuen bat jaialdiarekin, eta ordutik berriro nazioarteratu du lehiaketa hori, bertako talentu berrien eta jada finkatutako atzera begirakoen sustapena azpimarratuz.\nAdamsek parekotasun handiak sumatzen ditu Zinemaldiaren eta Edinburgoko jaialdiaren artean: “Biak hiri zahar eta historikoetan kokatuak daude, eta jaialdi urtetsuak dira. Edinburgokoak 73 edizio bete ditu aurten. Oso interesgarria deritzot zinemara joateaz gainera hirian zehar paseatu ahal izatea. Kasu bietan hiriak zinema-jaialdiak bezain erakargarriak dira bisitarientzat”.\n“Mundua etengabe aldatzen ari da –argudiatzen du Adamsek–, eta zinema-jaialdiek harekin joan behar dute, garaien konpasean. Artea, teknologiak, ziztu bizian aldatzen ari dira eta zentzu horretan marrazo modura jokatu behar duzu film hobeak lortzeko eta aretoetara jende gehiago erakartzeko haginka eginez. Ezin duzu beti formula bera erabili eta gauzak bere horretan utzi”.\nDonostian bezalaxe Edinburgon ere talentu berrien eta atzera begirakoen aldeko apustu irmoa egiten dela dio: “Programazioan antzekotasun handiak ikusten ditut, nazioarteko zinema badago, baita bertako egileena ere; han eskoziar egileena, hemen, berriz, euskaldunena. Bestalde, pertsonalki erabat garrantzitsua iruditzen zait atzera begirakoen bitartez egile klasikoak berreskuratzea. Egun dena oso azkar doa eta gazteek zinemaz gozatu baino gehiago kontsumitu egiten dute. Garai bateko film zoragarri horietan gazteek asko dute ikasteko”.\n“Oso interesgarria da zuzendari berrien obrak ikustea; oro har ez dira lan biribilak, alderdi franko dituzte oraindik orrazteko; baina, bat-batean, berezko ahotsa duen talentu berri bat aurkitzea guztiz pozgarria da. Azpimarratzekoa da, halaber, azken hamar urteotan emakumezko zinemagileen kopuruak gora egin duela nabarmen. Eta gaien aldetik, emigrazioa, teknologiak, politika berriak, Trump, Me Too mugimendua, eta familia-harremanak”, laburbildu du bere epaimahaiko lanaren inguruan.\nInork ez daki Brexitak zer eragin izango duen zinemarekiko, “dudarik gabe desafio handia izango da. Dena kakanahastu besterik ez da egingo: muga-zergak, taldeak eta tresneria mugitzeko oztopoak…. Liberak lur jo dezake eta merkeagoa gertatuko zaizue Erresuma Batura filmatzera etortzea”, ironiaz amaitu du.


Multimedia – Hirilife\nIbilbide ornitologikoak: Kostaldea\nKostaldeko habitatei lotuta dauden hegazti-espezieak ikusteko aukera bikaina eskaintzen ditu Uliak. Ibilbide ornitologiko honetan 6 behaketa puntu nabarmendu dira, gune bakoitzean aurki daitezkeen espezie adierazgarrienak behatzen saiatzeko pentsatuak.\nIbilbide ornitologikoak: Hiriko parkeak\nUrte osoan zehar hegazti espezie askok erabiltzen dituzte hiriko parkeak. Edozein garaitan erraz behatu daitezke hainbat hegazti espezie. Ibilbide ornitologiko honetan 7 behaketa punto nabarmendu dira, gune bakoitzean aurki daitezkeen espezie adierazgarrienak behatzen saiatzeko pentsatuak.\nHiri-biodibertsitateari buruzko triptikoa\nHIRILIFE proiektua gertutik ezagutzeko triptiko informatiboa.\nBioblitz bat leku eta data zehatz batean elkarlanean egindako laginketa bat da. Bere helburua, ahalik eta espezie gehien identifikatzea da. Beste era batean esanda, Bioblitz bat herritarren zientzian oinarritutako ekitaldi partehartzaile bat da, leku eta data zehatz batzuetan dauden espezie kopuru maximoa erregistratzea helburu duena.\nEspezie exotiko inbaditzaile bat bere banaketanaturalaren eremutik kanpo sartua izan den espezie bat da. Bere ingurune berrianinstalatuta, oso azkar hazteko eta espezie autoktonoak desplazatzeko gai da eta, beraz, biodibertsitatea kontserbateko arazo larria da. Askotan, mota honetako espezieen lehen agerpena hiri ingurunean ematen da. Esteka honetan kontsultatu daiteke Espainiako espezie exotiko inbaditzaileen katalogoa.


Maiatzaren 7ko galdeketaren aldeko herritarren argazki erraldoia igandean | Noaua Kultur Elkartea\nHemen zaude: Hasiera » Jendartea » Maiatzaren 7ko galdeketaren aldeko herritarren argazki erraldoia igandean\nMaiatzaren 7ko galdeketaren aldeko herritarren argazki erraldoia igandean\nBy\tnoaua\ton\t2017-02-01\tin\tJendartea\n“Hurrengo data garrantzitsua otsailak 5 dugu; guztiok zaudete gonbidatuta Dema Plazan egingo den argazki erraldoira! Herritarron garaia da”, adierazi dute Herritzartu taldetik. Maiatzaren 7an egingo den galdeketari babesa adierazteko argazki erraldoian parte hartzera animatzen gaituzte. Ez ahaztu hitzorduaz; igandean, otsailak 5, 13:00ean Dema plazan. “Animatu eta parte hartu ezazu! Usurbilgo Herriak Hitza Hartu, erabakitze eskubidearen alde”, adierazi dute Herritzartutik. Larunbaterako batzarra deitu dute Potxoenean.\nSinadura eta selfie bilketa\nMarka berri bat hautsi du maiatzaren 7an erabakitze eskubidearen inguruan ospatuko den galdeketa antolatzen ari den Herritzartu elkarteak. Dagoeneko 500 herritarrek galdeketari babesa adierazi diote. Norbanakoez gain, herriko talde, elkarte edota eragile hainbatek ere bai. “Banakako herritarren sinadurak biltzeaz gain, herriko eragile ezberdinekin biltzen hasi gara eta asko dira dagoeneko beren babesa agertu digutenak; Gazte Asanblada, AEK, Errausketaren Aurkako Mugimendua, Kantu Taldea, Aginagako Guraso Elkartea, Baxurde Txiki Taldea, Ernai, Atxegaldeko Jai Batzordea, Sanestebango Jai Batzordea, Aitzaga Kultur Elkartea, Peña Pagola, Andazpe Elkartea, Sortu, EHBildu…”, adierazi dute.\nSinadura gehiago batzera doaz, ohar bidez gogorarazi dutenez, “atxikimendu kanpainak aurrera darrai” eta. Aipatu moduan atxikimendu mordoa bildu dituzten arren, gehiago lortzea da Herritzarturen erronka. Asteburuan mahaia jarriko dute frontoi inguruan.\nSelfie kanpaina: maiatzaren 7ko galdeketari babesa adierazteko selfiak whatsappez bidali 634 44 55 12 telefono zenbakira.\nTaldeari buruzko informazio gehiago jaso edo hartuemanetan jartzeko:


Erakundeak eta eragileak - Zuzenbide Fakultatea - UPV/EHU\nErakundeen eta eragileen eginkizuna\nOso garrantzitsua da erakundeek eta eragileek Justizia Sozialaren Klinika Juridikoan duten zeregina. Horiek eskaintzen dituzte, ikasturtearen hasieran, Klinika Juridikoko ikasleek GRAL etan eta MALetan landuko dituzten benetako diskriminazio kasuak. Gizartea eraldatzeko tresna gisa planteatzen dira, diskriminazio horien ebazpen juridikoan aholku emateko potentzialarekin. Lan horiez gain, erakundeek eta eragileek beste lankidetza edo lan modu batzuk proposa ditzakete irakasleekin, ikertzaileekin eta administrazio pertsonalarekin, bai eta ikasleekin eta Klinika Juridikoko gainerako erakunde eta eragileekin ere.\nKlinika juridikoak prestakuntza eta tailerren bidez eskaintzen dituen tresnez ere balia daitezke.\nKlinika juridikoan parte hartuz, erakundeek eta eragileek hurbilago jartzen dute zein bere diskriminazio errealitateak Zuzenbide Fakultaterako eta bertako ikasleentzat. Horrela, laguntzen dute legelariak, abokatuak eta etorkizuneko kriminologoak gizarte justizian trebatzen, eta zientzia juridikoak eta kriminologikoak gizartearekiko enpatia eta hurbiltasuna sustatzen.\nGustatuko litzaizuke Klinika Juridikoko kide izatea?\nElkarte, erakunde edo profesional jurista, abokatu edo kriminologoa bazara eta Klinika Juridikoko kide izan nahi baduzu, jar zaitez harremanetan.\nJSKJko erakundeak eta eragileak\nJSKJko erakunde eta eragileen zerrenda jartzea, haien webguneetarako esteka batekin.\nERABEREAN-Tratu Berdintasunerako eta Diskriminazio Kontrako Sarea:\nEmakunderen Emakumeen eta Gizonen Berdintasunerako Defentsa Erakundea\nJustizia sozialarekin konprometitutako bufeteak eta abokatuak\nEuskal Autonomia Erkidegoko administrazio orokorraren eta gizarte-justiziaren aldeko klinika juridikoaren (CJS) arteko lankidetza-hitzarmena, Euskal Herriko Unibertsitatearen zuzenbide-fakultatearena, honako arlo hauetan: bereizkeriaren eta gizarte-bazterkeriaren aurkako borroka, aniztasuna eta tolerantzia sustatzea, gizarte-justizia lortzea.\nLankidetza Hitzarmena(Beste leiho bat zabalduko du)(pdf ,4,12 Mb)